Novim obrazovnim profilima u svetlu budućnost! – Klotfrket\nMinistarstvo obrazovanja svako malo poziva prosvetne radnike na saradnju. Podiđu nam malo namerom da uvaže naša mišljenja, pa nas malo popišaju odbijanjem potpisivanja PKU. Ko da mi ne nosimo stalno sa sobom pišobran! Ko da ne znamo s kim imamo posla i šta da očekujemo.\nE, sad, ovo nas nisu pitali, ali ja sam provereno tele što trči pred rudu, pa ću im i neupitana predložiti neke mnogo važne izmene. Poznato je da u svemu kaskamo za realnim potrebama. Poznato je da nas sneg redovno iznenadi u decembru, a poplave nakon upozorenja RHMZ-a. U prosvetnom Feketiću sneg nikada nije do pojasa, tako da ni na Supermena ne možemo da računamo. Tačnije, u prosvetnom Feketiću nema snega, već živog blata, ali to je već druga tema. Problem sa kojim je krajnje vreme da se Ministarstvo suoči, jeste izbacivanje zastarelih obrazovnih profila, i uvođenje novih, usklađenih sa savremenim potrebama našeg društva.\nPredlažem da se pod hitno uvedu sledeći obrazovni profili u srednje stručne škole:\nMislim, kad može Vučić više da priča engleski nego srpski dok gostuje na televizijama, mogu valjda i ja, kao profesor engleskog jezika. Taj lajfkouč je jedna opasna profesija! Do zvanja se obično dolazi na kursevima koje organizuju stranci, po difoltu mnogo napredniji od nas u svakom smislu.Predlažem Ministarstvu da spreči te strane elemente da sakupljaju novčani kajmak, i da lepo u okviru sistema obučavamo ljude za “trenere života”. Zašto? Zato što provereno pošten svet u Srbiji više ne ume da živi, ali je zato izuzetno sugestibilan, kao i svaki davljenik koji se za slamku hvata. Kakav bi bio kuku-rikulum?\nNauči da saslušaš kuknjavu.\nNauči da te se ta kuknjava nimalo ne tiče.\nNauči da slažeš a da ne trepneš.\nPrebaci sve objektivne teškoće na pleća onoga koji kuka – nije problem u problemima, već u tome što ti zbog njih kukaš umesto da im se raduješ.\nSkini odgovornost sa oligarhije koja šteluje ovaj svet prema ličnim alavim apetitima, i lepo objasni malom čoveku da je sve to do njega i njegove percepcije.\nMantra – ovo već može biti tema maturskih radova. Kako pravilno odabrati kratke i efektne rečenice, šuplje ko učiteljski novčanik? Na primer: “Ja verujem u sebe. Mogu da prevaziđem sve! Mislim pozitivno i zato mi je dobro. Rešenja svih problema nalaze se u meni.”\nUticaj bensedina, leksilijuma i bromazepama na postizanje lične sreće.\nOvaj obrazovni profil bi mogao da donese veliku ličnu dobit nosiocu diplome, jer se radi o individualnom radu sa mučenicima. Neiscrpno polje rada! Što bi neko završavao medicinu i specijalizirao psihijatriju, ili završio psihologiju pa specijalizaciju iz psihoterapije? U našoj zemlji je trend kursista uzeo maha. Stručnjaci su prevaziđeni, a narod zaglupljen. Važno je samo da lajfkouč drži do higijene zuba i usta, jer ne sme da skida širok osmeh s lica.\nUkoliko učenik iz nekog razloga nije dobar u radu jedan-na-jedan, odnosno ima problem sa slušanjem, kontrolisanjem treptanja, gutanja knedli i slično, za njega je ipak estradniji nastup. On treba da masovno pravi budale od ljudi. Ne obraća se nikome lično, već pred sobom ima masovnu publiku.\nIzrada primamljivog plakata za namamljivanje masa.\nGovorne vežbe do padanja u nesvest – ovome treba posvetiti naročitu pažnju. U nastavu obavezno uključiti neumereno gledanje političkih emisija i analizu govora premijera. Zatim učeniku zadati neku glupu rečenicu i tražiti da je vrti pola sata, bez širenja teme. Na primer: “Imam pet prstiju na levoj šaci.” Ili: “Trava je zelena dok ne požuti”. Ili: “Magarac je pametan, nego se folira.”\nOsnove stand-up komedije.\nBot je potpuno savremeno zanimanje, vezano za razvoj interneta. Obično se misli na botove političkih stranaka i time se nanosi velika nepravda svim ostalim manipulatorima. Bot može biti upotrebljiv u odbrani bilo koje ideje, proizvoda, usluge. Treba ga predvideti sistematizacijom u svakoj kompaniji, ustanovi, udruženju.\nSticanje i brisanje ličnih stavova.\nOsnove jezičke pismenosti.\nOsnove informatičke pismenosti.\nMaštoviti nikovi i avatari.\nDiversifikacija pristupa u direktnoj korelaciji sa verbalizovanim mislima anonimnih i potpisanih vlasnika neprihvatljivih stavova. (Ovo treba da doda ozbiljnost čitavom programu.)\nAlternacije i varijacije na istu temu (na primer: “Napiši na deset različitih načina da je On u pravu, ali ga osporavaju oni koji nam ne žele dobro.”)\nU poslanike idu političari. Narodni poslanici su predstavnici naroda. Narodni poslanik ne mora biti ni pametan, ni lep, ni obrazovan, jer mu ni birači nisu takvi. Dovoljno je da ovlada nekim veštinama, koje nisu nimalo teške, ali ih poslanik mora biti svestan i sistematično ih mora razvijati. Zanimanje je izuzetno unosno. Donosi zaradu i beneficije, a ne nosi nikakvu odgovornost. Očekuje se velika navala pri upisu, pa na vreme treba razmišljati o načinu selektovanja kandidata. Ovde ne treba primeniti uobičajeni sistem bodovanja. Oni sa najboljim ocenama ovde nemaju šta da traže. Rang listu treba okrenuti naopačke. Znači, prosek 2,00 iz osnovne škole, i po jedan bod na maturskom ispitu iz srpskog i matematike. Takvi su kandidati najpogodniji.\nSpavanje otvorenih očiju.\nUočavanje kamera pre guglanja po internetu i okretanje laptopa tako da nijedna kamera ne uhvati ekran.\nIzražajno čitanje dostavljenih tekstova (ovde se podrazumeva uvežbavanje tečnog čitanja nepoznatog teksta na oba pisma).\nLagane vežbe s tegovima za ruku po izboru, u slučaju glasanja dizanjem ruku.\nVizuelna percepcija – izuzetno je važno da poslanik ume da uoči reakciju predsednika poslaničkog kluba, da bi glasanje i reakcije uskladio sa njim.\nPostepena diletacija želuca. Ovim se sprečavaju oboljenja digestivnog trakta do kojih bi moglo da dođe nakon saznanja šta sve u skupštinskom restoranu može da se pojede za male pare.\nPotiranje sopstvene ličnosti i mišljena (ovo bi trebalo izučavati fakultativno i po potrebi, koja se ne očekuje u masovnijem obimu).\nOsnovi ritmike – izvoditi kao praktičnu nastavu, uvežbavanjem ujednačenog, spontanog aplauza, ili lupanja otvorenim dlanom po poslaničkoj klupi.\nHorsko pevanje – tromesečni modul, tokom kojeg treba vežbati samo dva teksta: “Uuuuaaaa!” i “Tako je!” Veoma je važno postići milozvučno saglasje, koje bi poslanicima obezbedilo artikulaciju, umesto razularenosti.\nMozak za odlivanje\nOd izuzetnog značaja je da Ministarstvo posveti pažnju i dobrim učenicima, a ne samo lošim. U suprotnom, nastala bi velika opasnost po loše đake, kojima bi pravo na veliku zaradu i ključne funkcije u društvu bilo ugroženo. Zato na vreme treba razmišljati o načinu uklanjanja prepreka na putu najgorih da nas vode u svetlu budućnost. Kako su pametna i obrazovana deca najveća opasnost i predstavljaju najveći rizik, na vreme ih treba usmeravati ka napuštanju zemlje. Ako ne dođe do odliva pametnih mozgova, neće doći do proliva ovih drugih ‘mozgova’. Ministarstvo mora misliti o tome, jer ono radi za Vladu.\nStrani jezici. Ovde bi prethodno trebalo uraditi opsežnu analizu najprivlačnijih zemalja u koje se pametni mozgovi mogu odliti, i onda izučavati jezike tih zemalja. Što više različitih jezika, to bolje.\nPraćenje stranih konkursa za stipendiranje osnovnih akademskih studija.\nPravilna priprema dokumentacije za podnošenje prijave.\nPriprema za intervju u stranoj ambasadi.\nPrevazilaženje kulturoloških razlika.\nPranje sudova i kelnerisanje, kao i otklanjanje animoziteta prema ovim časnim poslovima u stranim zemljama.\nKorišćenje skajpa kao zamene za nedeljni porodični ručak.\nGušenje infantilnih patriotskih osećanja.\nKosmopolita – kako to gordo zvuči!\nI na kraju, za one koje su roditelji već upropastili i ugradili im moralnu busolu tako da se ne mogu baviti nijednim od prva četiri zanimanja, a nisu dovoljno dobri đaci da bi upisali onaj poslednji obrazovni profil, predlažem uvođenje novog obrazovnog profila, sa čijom se diplomom otvaraju mnoga vrata:\nModerni rob, ili eutanazija dostojanstva\nTačno je da je robovlasništvo daleko za nama i da ga se čovečanstvo kobajagi stidi. Međutim, kako nismo baš ni sisali vesla, jasno nam je kakva se budućnost smeši zemlji koja se na CNN-u reklamira kvalifikovanom, a najjeftinijom radnom snagom. Nas, starije, to pomalo vređa i teško se sa tim mirimo. Zar da dozvolimo da nam se i deca zlopate zbog takvog načina razmišljanja? Naravno da to nećemo dozvoliti. Naše Ministarstvo to neće dozvoliti! Deca su nam uvek na prvom mestu! Neće ona valjda biti taoci slobodarskog duha i ljudskog dostojanstva, tih tako precenjenih kategorija?! Zbog toga decu treba na vreme pripremiti na bezbolnu zloupotrebu od strane velikih investitora, koji će baš kod nas doći zato što baš nas vole!\nGušenje svake potrebe za širokim obrazovanjem i omalovažavanje znanja, uz veličanje veština.\nSposobnost brze prekvalifikacije.\nNačini prevazilaženja dosade za vreme obavljanja iste proste operacije tokom najmanje deset sati.\nRazvijanje odijuma prema slobodnom vremenu i vikendima.\nRazvijanje sposobnosti vizualizacije srećne porodice koja zajedno ruča, ili gleda film.\nKontrolisanje bešike bez obzira na količinu unete tečnosti (najnapredniji učenici bi trebalo da budu u stanju da bešiku prazne jednom u 10 sati).\nDržanje vode u ustima kao prevencija postavljanja pitanja.\nOsnove sektaškog ponašanja u korporativnim uslovima.\nZatiranje velikih snova u začetku.\nEto, to bi bio moj skromni doprinos razvoju školstva. Treba razmišljati dalje od nosa, dalje od sutra. Inteligencija je i veština prilagođavanja. Laž i mimikrija više nisu sinonimi u ljudskom ponašanju. Ko se na vreme prilagodi, taj će preživeti. Ministarstvo zaista mora misliti o budućnosti naše dece.\nIskreno, očekujem da ovaj tekst postane aneks Nacionalne strategije obrazovanja. Ništa nije gluplji i besmisleniji od mnogih praznih parola koje tamo već pišu.\n« Razgovor sa Brankom Golubovićem, frontmenom Goblina Jadni đaci »\nOбично си врло директна, конкретна, јасна и – убитачна, али ово превазилази твоје досадашње текстове. Свака част!\nБудућност нам је таква да се твоја визија апсолутно уклапа у њу, а и садашњост, јер је кадар за ове профиле увелико спреман и – дејствује око нас све у шеснаест.\nПионири ових профила могу се срести на сваком кораку, али о њима нико није писао овако отворено и јасно као ти.\nМој дубоки наклон и бескрајно дивљење!:-)\nJao, ništa nam ne valja ovaj svet! Ama, ne vredi ni pišljiva boba, a ostavljamo ga deci, ni krivoj ni dužnoj. Mnogo se nerviram zbog toga! Došlo je vreme da se čovek obraduje kada sretne pogled koji nije tup.\nUčenicima je sve zabavnije na času. Zašto bi bežali sa časova,\nkada su profesorima ruke vezane.\n11/02/2015 at 07:06\nTekstovi su Vam istiniti sa metaforama do bola. Nažalost, oni koji bi trebalo da ih čitaju, i dobro se nad njima zamisle, to ne rade. Ili…' Možda grešim. Možda je u skladu sa pomenutim novim obrazovnim profilima već izašla prva generacija ČITAČA POSTOVA, FORUMA, BLOGOVA u ime Ovih drugih, pa oni čitaju, sortiraju i prenose poruke napisane u onim tekstovima koje OVI obilaze u širokom luku.\n11/02/2015 at 07:11\nIskreno se nadam da čitaju. U suprotnom, nema meni ništa od aneksa Nacionalne strategije ;))\nProfesorice tekst je za 10/10.\nPoštovana profesorice! Ovo se zove strategija! Molim vas ubušite jednu minđušu u levo uvo, pa da budete ministar!\nBojim se da ovi kursevi neće moći opstati bez stručnog usavršavanja u mojoj školi "MEGAŠLIHT". Molim vas da nekako sredite (10%) da ti ljudi dođu i kod mene, ukoliko žele da stvarno, ali baš ONO, naprave nešto od svog života. Za dobrobit nacije!\nČitam i tokom celog teksta ne mogu nikako da sortiram, ali čini mi se da su moj direktor i njegova 2 pomoćnika već ovo negde odslušali… Direktor mi je definitivno Life Coach, ovaj jedan pomoćnik vuče na Bot-a, a ovaj drugi je 100% Prof. poslanik, jer je žena stvarno bila u Skupštini jedno vreme (ugojila se 10 kila, i nakon brojnih sramoćenja sopstvene stranke – pala je! Jbg, zapela za neki tepih i protegla se :)) Tad su je izbacili…\n11/02/2015 at 09:49\nPa, da! Već su oko nas, ali idu na te straNJske kurseve. Bolje da to kanališemo u obrazovni sistem, da ozvaničimo stvar.\nTo s minđušom ne bi moglo. Već mi oba uva ubušena. Neću valjda sada jedno da zacementiram 😉\nAj' ako me se sete za Dan bezbednosti 😉


Robovi XXI veka u Kataru - Impuls\nObjavljeno: Nedjelja, 18 Juni 2017 20:00\nGrađevinski radnici, kao i dva miliona stranaca koji žive u Kataru, podležu kafala sistemu. Ovaj sistem sve strane radnike stavlja pod kontrolu „sponzora“ i poslodavaca, a strani radnici čine 90% radno aktivnog stanovništva u zemlji. Mobilisana šest dana u nedelji, zimi kao i leti, na temperaturama koje mogu dostići i pedeset stepeni, ova prava rezervna vojska gradi stadione za Svetsko prvenstvo u fudbalu 2022. Strana radna snaga nema skoro nikakvih prava: plate se isplaćuju retko ili nikako; smeštaj je dotrajao i neadekvatan; zabranjena je promena poslodavca bez odobrenja poslednjeg; oduzimaju se pasoši; radnici su obavezni da traže saglasnost sponzora ne bi li napustili zemlju...\nFoto: Richard Messenger/Flickr CC 2.0\nTiho, kreće naš konvoj. Ne sme da privuče pažnju policije, koja prati radoznalce koji su previše zainteresovani za sudbinu stranih radnika. Utonule u mrak, pojavljuju se poređane barake oko prašnjave staze. Sa fasadom bez maltera i sa napuštenim ruševinama posvuda, ovaj „radnički kamp“ izgleda kao slam. Al Rajam, drugi grad Katara, će biti domaćin nekoliko utakmica Svetskog kupa 2022. na ograđenom stadionu Ahmed Bin Ali.\nDesetak indijskih i nepalskih radnika koji su smešteni otprilike dvadeset i pet kilometara severo-zapadno od Dohe, glavnog grada, je primilo sindikalnu delegaciju Međunarodnog saveza za drvo i građevinarstvo (Fédération internationale du bois et du bâtiment). U maloj spavaonici od devet kvadratnih metara je natrpano osam kreveta sa prljavim i dotrajalim dušecima. „Prošlo je četiri meseca kako nismo plaćeni“, žale se uglas. Bez resursa i proizvoda za zadovoljenje primarnih potreba, osamdeset stanara se zadužilo kod lokalnih trgovaca, beskrupuloznih kao što su i njihovi poslodavci. Ovim dugovima se dodaju i pozajmice za ilegalno plaćanje komisije, koje zahtevaju agencije iz zemalja preko kojih su došli i koje su ih povezale sa poslodavcima u Zalivu. Mršava novčana pomoć koju uspevaju uštedeti se šalje porodici koja je ostala u zemlji.\nPoreklom iz indijske države Zapadni Bengal, Rajiv V. (1) radi u Kataru petnaest meseci. Ovaj tridesetogodišnji drvodelja štedi polovinu od onoga što zaradi (300 eura) za svoju ženu koja sama podiže njihovog sina. 2014. su radnici migranti poslali više od 10,7 milijardi eura u svoje zemlje, prema podacima katarske vlade. Retke aktivnosti u slobodno vreme su van njihovog domašaja ili čak zabranjene, „brojni kvartovi Dohe, nedostupni migrantskim radnicima, su klasifikovani kao ‘porodične zone’, što im još više ograničava slobodu kretanja“, navodi se u poslednjem izveštaju Međunarodne konfederacije sindikata (Confédération syndicale internationale, CSI). (2) Sklonjeni u periferne zone, veoma udaljene od njihovog mesta posla, rade trinaest sati dnevno (uključujući i vreme putovanja). Njihov kolektivni život se svodi na sporadične sastanke zajednice. „Naši drugovi organizuju veliku zabavu nepalske zajednice 18. decembra, povodom Međunarodnog dana migranata. To je prilika da se okupe radnici pod maskom kulturne proslave“, objašnjava Binda Pandey, liderka Generalne federacije nepalskih sindikata (GEFONT) i zamenica upravnog odbora Međunarodne organizacije rada (Organisation internationale du travail, OIT). U Kataru su sindikati zabranjeni, kao i u svim zalivskim državama (osim u Kuvajtu i Bahreinu).\nGrađevinski radnici, kao i dva miliona stranaca koji žive u Kataru, podležu kafala sistemu. Ovaj sistem sve strane radnike stavlja pod kontrolu „sponzora“ i poslodavaca, a strani radnici čine 90% radno aktivnog stanovništva u zemlji. Mobilisana šest dana u nedelji, zimi kao i leti, na temperaturama koje mogu dostići i pedeset stepeni, ova prava rezervna vojska gradi stadione za Svetsko prvenstvo u fudbalu 2022. Strana radna snaga nema skoro nikakvih prava: plate se isplaćuju retko ili nikako; smeštaj je dotrajao i neadekvatan; zabranjena je promena poslodavca bez odobrenja poslednjeg; oduzimaju se pasoši; radnici su obavezni da traže saglasnost sponzora ne bi li napustili zemlju... Osamdeset i osam migranata na radnom mestu stadiona Kalifa u Dohi je u intervjuu za Amnesty International reklo da im nije dopušteno da napuste Katar. Vrhunac cinizma – sedmoro njih, koji potiču iz Nepala, je sprečeno da posete svoju zemlju i najdraže nakon zemljotresa u aprilu i maju 2015.\nNastavljajući se na medijsko praćenje problematičnih uslova dodele Svetskog kupa u Kataru (4), CSI i organizacije za odbranu ljudskih prava – Human Rights Watch i Amnesty International – raskrinkavaju sistem koji je blizak ropstvu. Od Ujedinjenih Arapskih Emirata do Saudijske Arabije, preko Kuvajta, kafala sistem se primenjuje na celom arapskom poluostrvu. „Do početka Svetskog kupa bi moglo da umre više od sedam hiljada migrantskih radnika“, upozorava Sharan Burrow, generalna sekretarka CSI. Prisutna i u Međunarodnoj organizaciji rada, gde istražuje žalbe protiv država i multinacionalnih kompanija koje se sumnjiče za kršenje prava radnika, CSI ima 350 sindikata u 150 zemalja i predstavlja 180 miliona radnika. Njihovi članovi su isključivo sindikalne konfederacije, kao što su Generalna konfederacija rada (Confédération générale du travail, CGT) i Francuska demokratska konfederacija rada (Confédération française démocratique du travail, CFDT) u Francuskoj. Blisko sarađuje sa međunarodnim sindikalnim federacijama za svaki pojedini sektor.\nKatarska vlada odbacuje alarmantne procene: „Do danas nije bilo nijednog smrtnog slučaja u vezi sa infrastrukturom Svetskog kupa. Nijednog“. (5) Odmah potom, Organizacioni odbor Svetskog kupa priznaje nedavnu „prirodnu“ smrt dva indijska radnika, od srčanog udara. Ipak, ambasade Indije, Bangladeša i Nepala su izbrojale devet stotina mrtvih u poslednje dve godine, od čega je polovina umrlo iznenadno, od srčanog udara ili od nepoznatog uzroka.\nJeftina radna snaga za muzeje Abu Dabija\n„Mi smo grupa umetnika koja se aktivirala radi osiguranja prava radnika tokom izgradnje i održanja nove grane muzeja Gugenhajm na ostrvu Sadijat u Abu Dabiju. Umetnike ne treba tražiti da izlažu svoja dela u zgradama koje grade eksploatisani radnici. Oni koji rade sa ciglom i malterom zaslužuju jednako poštovanje kao oni koji rade sa fotografijama i četkicama.“ 2009. godine, nedugo nakon izveštaja organizacije Human Rights Watch, je kolektiv priznatih međunarodnih umetnika sa sedištem u Nju Jorku pozvao na bojkot budućeg muzeja u Abu Dabiju, prestonici Ujedinjenih Arapskih Emirata. Nevladina organizacija je uspostavila direktnu vezu između kafala sistema, sistema sponzorstva migrantskih radnika i masovnih kršenja prava sedam hiljada radnika zaposlenih na tri gradilišta. Situiran na obali Abu Dabija, Sadijat će doista uskoro izgledati kao gigantski kulturni kompleks sa tri glavne turističke atrakcije: lokalnim ogrankom muzeja Gugenhajm i francuskog Luvra, kao i nacionalnim muzejom Zajed.\nKao i Katar, Ujedinjeni Arapski Emirati imaju ogromne rezerve nafte i gasa, koje se nalaze na devet desetina teritorije Abu Dabija. 7,8 miliona migranata, većinom poreklom iz Južne Azije (Indija, Bangladeš i Pakistan), čine skoro 90% ukupne populacije. Oni pokreću ekonomiju sedam zemalja članica i grade prestižna zdanja koji su zaštitni znak Emirata. „Iako su vlasti ukinule obaveznu izlaznu vizu pre dve godine, situacija je slična onoj u Kataru“, tvrdi generalni sekretar IBB (Internationale des travailleurs du bâtiment et du bois), Ambet Juson. Kao i u vezi sa Svetskim kupom 2022. u Kataru, IBB je izabrao pogodno medijsko tlo za njihove zahteve.\nČlan njujorškog kolektiva, libanski umetnik Valid Rad danas konstatuje polu-neuspeh: „Doprineli smo senzibilizaciji međunarodnog mišljenja, ali život i radni uslovi migranata na ostrvu Sadijat su se malo promenili“. Direktor kampanje CSI Tim Nonan se slaže sa njim: „Uveden u Emirate 2009. ne bi li sprečio neisplaćivanje dela plate, bankovni transfer ništa nije promenio, jer radnici nemaju pristup bankomatima. Oni moraju doći od njega. A slobodni su samo jedan dan u nedelji i moraju čekati u redu sa drugima.“ Human Rights Watch ukazuje na slepu mrlju bankovnog transfera: „Ako elektronsko plaćanje olakšava otkrivanje neplaćanja, ono ne sprečava poslodavce da isplaćuju plate sa zakašnjenjem ... ili nikad.“ (1)\n(1) „Migrant workers’ rights on Saadiyat Island in the United Arab Emirates“, Human Rights Watch, Nju Jork, 10. februar 2015.\nVlada primorana na reformu „kafala“ sistema\nGeneralni sekretar koalicije indijskih sindikata All India Congress Committee (AICC), potpredsednik Internationale des travailleurs du bâtiment et du bois (IBB) i bivši član kongresne stranke Ramachandra Khuntia evocira ove navodno prirodne smrti, koje su zapravo u vezi sa uslovima rada retke okrutnosti: „Mnogi radnici su zaposleni u privatnim kućama, u kojima nemaju pravo pristupa toaletu. Po ceo dan ne piju vodu, često u uslovima ekstremnih vrućina, neki od njih umiru od dehidracije. Potom lekar konstatuje prirodnu smrt, lišavajući tako porodicu nadoknade.“\nZabrinuta za svoju reputaciju, podrivenu lošim slikama radničkih kampova, katarska vlada je prvi put u maju 2014. obećala da će ublažiti kafala sistem. Dugo vremena ga odgađajući, novi zakon je konačno doneo katarski emir Tamim Bin Hamad Al Tani, 27. oktobra. Ipak, treba čekati 1. januar 2017. da bi stupio na snagu. Sinonim za loš tretman, termin „sponzor“ je zamenjem uvreženijim terminom „poslodavac“. Zaposlenog više neće predstavljati ugovor (kojem je dato najviše publiciteta) o napuštanju teritorije – simbolički prisutan u kafala sistemu. Zahtev za izlaznom vizom će biti prihvaćen ukoliko njegov gazda ne stavi veto u roku od tri dana. „Sa zakonom o radu koji je takođe neuravnotežen i napravljen u korist poslodavaca, iako daje više mogućnosti za žalbu, neće prestati zlostavljanja“, komentariše evropski pravnik sa sedištem u Dohi.\nInspirisana Ujedinjenim Arapskim Emiratima (videti okvir), reforma takođe uvodi sistem platne zaštite namenjen okončanju neplaćanja. Svaki iznos koji se pominje u zakonu o radu mora biti objekt bankovnog trasnfera. „Pomoću ovog mehanizma, zaposleni u privatnim kompanijama osnovanim u Kataru će dobijati plate putem elektronskog plaćanja u roku od sedam dana najviše“, vladina služba za informisanje pozdravlja ove mere. Ali, postoji problem: samo vrlo mali broj migranata, prema proračunima nevladinih organizacija i sindikata, ima račun u banci, možda petina. Centralna banka Katara je naravno poslala instrukcije bankarskim institucijama da bi mogle otpočeti sa otvaranjem računa. Ali ove poslednje izgleda ne žele dobrodošlicu dekintiranim klijentima.\nJoš jedna stidljiva prednost: vlada pozdravlja reformu „potvrde bez prava prigovora“ koja se odnosi na „veću slobodu kretanja radnika“. Ranije, u slučaju potpisivanja ovog dokumenta kojim se potvrđuje „uzorno“ ponašanje, bilo koji strani radnik je morao napustiti zemlju po isteku ugovora na najmanje dve godine pre nego što mu se dozvoli novi rad u zemlji. Sada postoji mali napredak: onaj kojem se završi ugovor na određeno može izbeći ovu potvrdu ne bi li nastavio da živi u Kataru. Isto važi za radnike po ugovoru na neodređeno koji žele da promene poslodavca, ali pod uslovom da dokažu radni staž od pet godina u preduzeću.\nPrvog novembra 2015. premijer Abdalah Bin Naser Al Tani i ministar rada Abdulah Al Kulaifi su uz veliku pompu otvorili prvi „radnički grad“. Kompleks zgrada namenjen smeštaju 70 000 migrantskih radnika u prijatne uslove, za razliku od slamova u kojima živi više stotina hiljada radnika. Nedelju dana pre zvaničnog otvaranja, šef vladine službe za informisanje Jasim Al Tani nam je zakazao sastanak za lični obilazak. Elegantan u svojoj haljini (dishdasha), tradicionalnoj tunici koju nose zalivski muškarci, ovaj mladi član kraljevske porodice vozi terensko vozilo opremljeno sedištem od meke kože. Ispred filtriranog ulaza u grad upoznajemo Zohera D. Određen da nam bude vodič, ovaj libanski inženjer je uključen u izgradnju stambene površine, koja je još uvek tri četvrtine prazna.\nPodeljen na stambene zone i zone namenjene slobodnom vremenu i potrošnji, kamp je ograđen visokim zidovima. Iz dve policijske stanice koje se nalaze u njegovom krugu, snage reda redovno pročešljavaju svaki ćošak. Unutar svake zgrade je stražar, u sali namenjenoj za nadzor stanovnika. Četiri kontrolna ekrana su povezana sa postavljenim kamerama u zajedničkim delovima, besprekorne čistoće. Sa dimenzijama dvadeset četiri kvadratnih metara, svaka soba treba da primi četiri osobe. Sve izgleda najbolje u najboljem od gradova budućih radnika, koji će uskoro imati dve stotine reklama za trgovačke centre koji će otvoriti svoja vrata. Šest drugih sličnih stambenih kompleksa, mada manjih dimenzija, se moraju završiti do kraja 2017. Njihov ukupni kapacitet je za 379 000 osoba. (6) Kap u okeanu nehigijenskih naselja. Pogotovo ako se ima u vidu da će se do Svetskog kupa u Kataru nastaniti 500 000 dodatnih migrantskih radnika.\nMultinacionalke okrutnije od lokalnog zakona\nAmbet Juson, filipinski sindikalni aktivista koji je predvodio IBB pre nego što je vodio Azija-Pacifik sektor prepoznaje „poboljšanja“ stambenog pitanja migranata. Ali ne krije svoj skepticizam u pogledu ukupnih učinaka reforme. „Ovo je treća godina kako vodimo delegaciju u Katar i suštinski se situacija radnika migranata nije promenila“.\nUtisak je potvrdilo trideset radnika koji su pozvani da govore na seminaru u organizaciji IBB-a, na spratu restorana u Dohi. Sa nekih 650 000 državljana, Indijci formiraju prvu iseljeničku zajednicu u Kataru, potom slede Nepalci (500 000) i Filipinci (250 000). (7) Da li su velika preduzeća održala obećanja vlade da će prestati sa zloupotrebom kafala sistema? Skeptično negodovanje koje traži pomoći. Samo osmoro konsultovanih radnika je potvrdilo da je pasoš kod njih. Drugima su pasoše uzeli poslodavci. Jedan radnik ustaje i kaže, pokazujući svoju diplomu inženjera: „Za agenciju u Indiji koja me je regrutovala sam potpisao ugovor električara. Ali kada sam došao rečeno mi je ‘Ti ćeš raditi kao vodoinstalater’, za platu od 900 rijala [225 eura], dakle za pola od onoga za šta sam bio angažovan“. Prosečna mesečna plata prisutnih radnika je 275 eura, u koju je uključen dodatak za smeštaj.\nSmešne plate, maksimalna opasnost. „Juče je kolega odsekao ruku na gradilištu iz hotela Merkur“, priča šrilančanski radnik. Drugi pokazuje svoj list, koji je šest meseci ranije isekla mašina. Padovi, šokovi koje uzrokuju objekti ili vozila: prema zvaničnom katarskom izveštaju iz 2012, 22,8% smrti migrantskih radnika je povezano sa „spoljašnjim uzrocima“, uglavnom sa nesrećama na gradilištima. (9).\nRatoborni, radnici okrivljuju sistem čije su glavne žrtve, naglašavajući odgovornost njihovih preduzeća, uglavnom zapadne multinacionalke koje su češće okrutnije nego katarski zakon. Jedan od njih objašnjava kako je preduzeće Qatari Diar Vinci Construction (QDVC) ukralo radničke pasoše i vratilo ih šest meseci kasnije zbog aktivističkog pritiska na ovu filijalu francuske građevinske kompanije Vinci. (10) Ali, zaplena pasoša je već zabranjena lokalnim zakonom. Marta 2015. je francuska nevladina organizacija Sherpa podnela tužbu zbog „prisilnog rada“ i „svođenja na ropstvo“ protiv transnacionalne kompanije. „Kafala sistem je potencijalno restriktivan, posebno u pogledu slobode kretanja, ali neka preduzeća ne poštuju ni minimalne norme. Vinci bi ipak trebao osigurati da svi radnici, uključujući i podizvođače, imaju ista prava, prema katarskom zakonu“, komentariše advokatkinja organizacije Sherpa, Mari-Lor Gislon. Od početka podnošenja tužbe, kompanija Vinci je pristala na poboljšanje uslova stanovanja za deo radnika njene filijale. Među 3200 radnika preduzeća QDVC, najmanje 2000 će sada biti smešteno u sobe sa najviše četiri kreveta, kao što je predviđeno katarskim zakonom. Nasuprot tome, 4500 zaposlenih podizvođača još uvek ostaju u istom režimu, prema organizaciji Sherpa. Nadalje, više od 7700 saradnika galaksije Vinci neće više raditi preko šezdeset sati nedeljno – prag koji je postavljen lokalnim zakonom. Regulacija prilagođena ... smanjenju plate za 10%.\nKafala sistem ne predstavlja nejasnu pretnju za sve strance. Multinacionalni rukovodioci, šefovi preduzeća, advokati i fukcioneri delegirani iz drugih zemalja čine malu privilegovanu klasu koja, u teoriji, nema razloga da se plaši svojih sponzora. Lider finansijske industrije, Endrju M., ne bi ni za šta na svetu menjao svoj život stranca u Kataru. Ovaj Britanac radi i živi u Dohi sedam godina. U bermudama i snadalama, prima nas nezvanično u salon svoje vile u West Bay Lagoon, zatvorenom kvartu za bogate zapadne iseljenike i nekoliko bogataša iz Katara. Pored kuće je vrt koji liči na parkove sa razglednica, sa svojim luksuznim alejama i terenom za igru je raj za decu. Malo dalje se nalazi peščana plaža sa palmama i sa prekrasnim pogledom na zaliv Dohe. „Ovo [zatvoreni kvart] je najbolji deo Katara, kojih ima dvadesetak. Vila košta 7500 eura mesečno, površine 500 kvadratnih metara – ne računajući vrt i bazen. To je malo za bogataše iz Katara, koji preferiraju veće površine: 1000 ili 2000 kvadratnih metara“, kaže naš domaćin smejući se. Sa mesečnom platom od 30000 eura, ovaj nonšalantni pedesetogodišnjak zna zbog čega je došao.\nKafala sistem nije težak za život? „Srećan sam što imam višeizlaznu vizu koja mi omogućava da napustim teritoriju kada hoću, bez potrebe da tražim dozvolu svog poslodavca“. Samo nekoliko hiljada stranaca, uglavnom zapadnjaka, ima koristi od izuzeća ovog regularnog režima. Zaštićeni svojim statusom zaposlenih u velikoj grupi, oni lako dobijaju potvrdu bez prava prigovora, za njih je to puka formalnost. „Reforma kafala sistema ne dotiče zapadnu elitu, koja ima uslove da pregovara o najpogodnijim uslovima ugovora“, potvrđuje Mišel Daje, francuski poslovni advokat sa sedištem u Dohi.\nVećina ostalih nema drugog izbora nego da se potčini volji sponzora. Inženjer u preduzeću Midmac, građevinskom katarskom preduzeću, Said F. kao početnu platu dobija 7400 eura, veoma dobru platu. Ipak, ovaj četrdesetogodišnji Libanac nema dovoljno oštrih reči za opisivanje „nehumanog“ režima kafala sistema: „Ne očekujem velike promene. Sa reformom ili bez nje, moja sloboda kretanja ostaje onemogućena“. Iako će ga novi zakon osloboditi potvrde bez prava prigovora, i dati mu veći staž od deset godina, inženjer je ubeđen da ga ova hijerarhija neće pustiti da ode. Čak ni bolje stojeći stranci nisu imuni na arbitrarnost sistema po meri poslodavaca. Pogotovo kad se nađu sami, bez potpore, spram svemoćnog sponzora. Bivši profesionalni fudbaler, Francuz Zair Belunis je, primera radi, ispričao kako je bio blokiran skoro godinu i po dana u Dohi, zbog toga što nije prihvatio transfer u drugi klub protiv njegove volje. (11)\nGlavni grad :\nUdeo mlađih od 25 godina:\nUdeo stranaca u stanovništvu:\n86,5 % (od toga 500 000 Indijaca, 350 000 Nepalaca\net 160 000 Filipinaca).\nBruto društveni proizvor (BDP):\n98,3 milijardi dolara (2009).\n69 754 dolara (2009).\nNivo pismenosti starijih od 15 godina:\nNivo pismenosti mladih od 15 do 24 godina:\nIZVORI : Svetska banka ; UN.\nUN mora osigurati poštovanje pravila\nGeneralni direktor porodične kompanije, Ahmed Al Rajes, žestoko brani kafala sistem. Na čelu konglomerata od 37 preduzeća koja zapošljavaju 1900 radnika u praonici, transportu i logistici, jedan je od retkih katarskih preduzetnika koji se usudio izneti svoje gledište. Sedeći za svojim stolom, ovaj šezdesetogodišnjak oprezno otpočinje dugački neometani monolog. Brisanje kafala sistema? Neće ništa da čuje o tome, a osuđuje i svako popuštanje. Otkriva nam svoje brige: „Ukidanje kafala sistema bi bilo opasno. Neki strani radnici bi mogli hteti da me ubiju. Ubistva ljudi iz Katara i pljačke bi se drastično uvećale. Osamdeset i pet posto Katarana ne želi ni izbrisati ni reformisati kafala sistem. Ne zato što su robovlasnici, već zato što su oprezni.“\nU zemlji u kojoj je bilo kakva kritika emira, nosioca najviše izvršne i zakonodavne vlasti, kažnjiva zatvorom – teško je čuti stavove građana. Prosto svedočenje, čak i bez negativnog suda i oblikovano u formalnom okruženju, može odvesti onoga koji svedoči iza rešetaka. Marta 2016. je katarski zvaničnik bio zatvoren zbog toga što je „previše pričao“ pred delegacijom Međunarodne organizacije rada.\n„Naš zakonodavni proces je tako dizajniran da reflektuje različite tačke gledišta na balansiran način. Reformu kafala sistema su savetovali ministri, 28. juna 2015 je dostavljena na razmatranje Majlis Al-Choura-i [Savetodavni odbor], pre nego što bude prihvaćena“, tvrdi vladina služba za informisanje. Ako emir na koncu bude presudio, svaka progresivna mera će morati uzeti u obzir neprijateljstvo poslodavaca, bez razlika. Žestoka podrška strane poslodavaca, Majlis Al-Choura je čak predložio da se pooštri kafala sistem. Prema njegovom mišljenju, migrante koji „imaju probleme“ sa svojim sponzorom ili koji pokušavaju da napuste preduzeće pre isteka ugovora bi trebalo prisiliti da rade deset godina za svog poslodavca, što je duplo duže od prvobitno predviđenog roka za moguću promenu poslodavca... „Naročito sastavljen od strane uglednih ličnosti iz vodećih plemena i velikih trgovaca, ovaj savet, osnovan 1972, se pojavljuje kao ostatak prošlosti, čak i kada se povremeno obnavlja jer njegove članove imenuje emir“, analizira antropološkinja Ani Montinji. (12)\nOd kada je Katar određen da bude domaćin Svetskog kupa 2022, brojni novinari, članovi nevladinih organizacija ili sindikalisti, su zamoljeni da gledaju svoja posla. Ali, 10. novembra 2015. je upravni odbor Međunarodne organizacije rada odlučio da se pozabavi problemom i većinski je izabrao da se ode u „misiju visokog nivoa“, ne bi li se povećao pritisak na vladu. Ova odluka je sledila nakon tužbe za prisilni rad koju je podneo CSI. To je prvi put od 2001. kako je savet Međunarodne organizacije rada većinski izglasao misiju radi kontrole u zemlji koja se sumnjiči da krši zakone. „Međunarodna organizacija rada se nije dala obmanuti manevrom katarske vlade koja je usvojila u zgodan čas, samo nekoliko dana pre izbora, minimalnu reformu koja obećava dobro vladanje uz očuvanje najretrogradnijih principa kafala sistema“, kaže bivši sekretar CGT Bernar Tibo, koji predstavlja Francusku u odboru Međunarodne organizacije rada, kao deo radnog kolegijuma.\nOd 1. do 5. marta 2016, tripartitnu delegaciju, sastavljenu od članova tri kolegijuma saveta (države, poslodavac, radnika), su primila najviša katarska državna tela, osim emira. Tri dana pre njihove posete železničkom projektu koji uključuje mrežu Dohe i tramvaje Lusaila, novog grada udaljenog petnaest kilometara od glavnog grada, filipinski radnik u preduzeću Qatar Rail, Juanito Pardillo, je pronađen mrtav na gradilištu metroa Dohe. (13) „Izveštaj pokazuje kako preko potrebna navodna reforma nije poboljšala situaciju radnika. Naknadu za zapošljavanje uvek plaća migrant, a ugovor o radu potpisan u zemlji porekla nema nikakve veze sa onime u Kataru. Što se tiče snaga inspekcije, one su svakako u porastu, ali 365 inspektora rada, za populaciju od dva miliona radnika, se može osloniti samo na deset prevodioca. A migranti u velikoj većini ne govore arapski“, tvrdi Tibo.\nMoć Međunarodne organizacije rada je ograničena. Njene preporuke ili deklaracije o pravima radnika nemaju obavezujuću snagu. (14) Ako misija agencije UN-a ne može prisiliti neposlušne vlade da primenjuju tekstove, malo je onih koji mogu ostati cinično ravnodušni. Ovo objašnjava zašto je katarska vlada 17. marta poslala dvadesetak upravnih odbora da utiču na mišljenje najvećeg broja administratora, blagonaklonih ili neodlučnih, u korist rezultata bez daljnje tužbe. Na kraju su se izvukli sa dodatnim rokom od godinu dana za implementaciju zaštitnih zakona za migrante. 22. aprila 2016, novi predsednik Međunarodne federacije fudbalskih asocijacija (FIFA), Đani Infantino, je najavio stvaranje „nadzornog tela za kontrolu sistema koje će osigurati uslove ispravnog rada na gradilištima za Svetski kup“. Ipak nije sigurno da su ova inicijativa i pretnja istražnom komisijom dovoljne da promene ovu koliko malu toliko i bogatu zemlju, strateški važnu za zapadne saveznike željne ugljovodonika i ugovora.\n(1) Imena su promenjena.\n(2) „Qatar, profits et pertes. Ce que coûte l’esclavage moderne au Qatar: quel prix à payer pour la liberté?“, izveštaj „Nouveaux fronts 2015“, Confédération syndicale internationale, Brisel, 18. decembar 2015.\n(3) „Le revers de la médaille. Exploitation de travailleurs migrants sur un site de la Coupe du monde de football Qatar 2022“, Amnesty International, London, mart 2016.\n(4) Videti: „Corruption et ballon rond“, Le Monde diplomatique, juli 2015.\n(5) Odgovor katarske vlade kao reakcija na članak koji se pojavio u Washington Post-u („The toll of human casualities in Qatar“, 27. maj 2015), Doha, 2.jun 2015.\n(6) Izveštaj Međunarodne organizacije rada, Ženeva, mart 2016.\n(7) Izvori: katarsko Ministarstvo za planiranje razvoja i statistiku, francusko Ministarstvo ekonomije, filipinska ambasada u Kataru.\n(8) Izvori: Centralna obaveštajna agencija (CIA), Međunarodni monetarni fond (MMF), francuska vlada.\n(9) Izveštaj vlade Katara o zdravlju, Doha, 2012.\n(10) Videti: Nicolas de La Casinière, „Le soleil ne se couche jamais sur l’empire Vinci“, Le Monde diplomatique, mart 2016.\n(11) Zahir Belounis, Dans les griffes du Qatar. Chantage, mensonges et trahisons, Robert Laffont, Pariz, 2015.\n(12) Anie Montigny, „Les représentations du changement dans la société qatarie, d’un émir à l’autre (1972-2013)“, Arabian Humanities, br.3, Sana, 2014.\n(13) Doha News, 5. mart 2016.\n(14) Videti: Chloé Maurel, „Le commerce à l’assaut du droit social“, Le Monde diplomatique, decembar 2014.


Više Balkan Doha26. Juli 2017.Katar: Nova 'crna lista' je razočaravajuće iznenađenje\nIzrael26. Juli 2017.Turska odgovorila Izraelu: Jevreji trebaju zahvaliti Osmanskom carstvu\nEvropska unijaEvropski sud pravde zadržao Hamas na 'terorističkoj listi'\nViše EKONOMIJA Nogomet25. Juli 2017.Liga prvaka: Pobjeda Vardara, poraz Partizana u trećem pretkolu\nBALKAN25. Decembar 2012.Nikolićev rok za usvajanje platforme za KosovoPredsjednik Srbije Tomislav Nikolić rekao je kako platforma za Kosovo mora biti usvojena do 10. januara naredne godine. Tvrdi kako nisu tačna tumačenja da je platformom predviđena entitetska podjela Kosova.\nIstovremeno, premijer Ivica Dačić poručuje da nema razmimoilaženja u vladajućoj koaliciji u vezi sa tim - šta treba da ide u Skupštinu Srbije.\nIndija26. Juli 2017.Nema osnovnih usluga u enklavama u Bangladešu i Indiji Kardinalu šest optužbi za seksualno zlostavljanje\nAustralija26. Juli 2017.Kardinalu šest optužbi za seksualno zlostavljanje\nMaličbegović: Pred parlamentom izvještaj o radu Vijeća ministara\nBiH26. Juli 2017.Maličbegović: Pred parlamentom izvještaj o radu Vijeća ministara\nDoha26. Juli 2017.Katar: Nova 'crna lista' je razočaravajuće iznenađenjeOdluka Saudijske Arabije da stavi još 18 ljudi i organizacija na tzv. listu terorista je neosnovana, tvrdi Doha.\nBanja LukaIvanić: Ključni problem nepovjerenje među liderima Bošnjaka i Hrvata


Bušaći pneumatski čekić VKS 45W-2020 (#22×108) - IKT\nBušaći pneumatski čekić VKS 45W-2020 (#22x108)\nPočetna / Alat i pribor za bušenje i rušenje / Pneumatski čekići / Čekići za bušaće garniture / Bušaći pneumatski čekić VKS 45W-2020 (#22×108)\nTehnički podaci i osnovne dimenzije Jed. mere VKS 45W-2020 (#22×108)\nUčestalost udara Hz 44\nHod klipa mm 44\nPrečnik klipa mm 95\nBroj udaraca u jednom okretu alata rpm 400\nPritisak vode Mpa 0,2-0,4\nMoment Nm 38\nPotrošnja vazduha m3min-1 6,4\nPritisak vazduha Mpa 0,4-0,6\nPotrošnja vode L/min 5\nDimenzije mm 615×300\nPrečnik creva za vazduh mm 32\nPrečnik creva za vodu mm 13\nPrečnik creva za vazduh za ozračivanje mm 50\nPrihvat alata mm #22×108\nKategorije Alat i pribor za bušenje i rušenje, Čekići za bušaće garniture, Pneumatski čekići\nBušaći pneumatski čekić VKS 45W-2020 ili drifter se koristi za bušenje u stenama srednje tvrdoće, posebno za miniranje u rudnicima, u vađenju kamena i u radovima na izgradnji puteva i železničkih pruga, građevinarstvu, itd.\nBušaći pneumatski čekić VKS 45W-2020 je dizajniran da radi kao deo bušaće garniture, koja pored čekića-driftera sadrži i izvor komprimovanog vazduha, podmazivač, upravljačku ploču i nosač. Upravljanje je daljinsko sa kontrolne table, neke od funkcija su start i zaustavljanje čekića, promena smera i uklanjanje čekića.\nBušaći pneumatski čekić VKS 45W-2020 buši rupe do 10 m, prečnika do 45 mm. Uklanjanje usitnjene stene – materijala iz rupe obezbeđuje se centralnim ispiranjem kanala vazduhom i vodom. Prihvat alata je #22×108. Uvek je potrebno uzeti u obzir vrstu stena koja se buši.\nCentralno ispiranje kanala vodom


Zamalo senzacija, Luković, Petrušev i Anđušić za preokret - Sportklub\nEurobasket Autor:Nikola Novaković21. feb. 202114:48 > 15:297 komentara\nKošarkaši Srbije pobedom su okončali kvalfiikacije za Evrobasket 2022. godine, pošto su u Tbilisiju rezultatom 88:81 bili bolji od Švajcarske posle velikog preokreta u poslednjoj četvrtini. Najzaslužniji za pobedu ekipe Igora Kokoškova bili su, kao i protiv Gruzije Filip Petrušev i Danilo Anđušić. Srbija je još u petak pobedom nad Gruzijom obezbedila plasman na završni turnir EP.\nSrbija završava kvalifikacionu Grupu E sa skorom 4-2 na prvom mestu tabele, dok je Švajcarska u pet mečeva zabeležila samo jednu pobedu, onu protiv „Orlova“ 28. novembra.\nNajefikasniji u redovima Srbije bio je Filip Petrušev sa 22 poena (9/14 iz igre), 8 skokova, 3 asistencije, 2 ukradene i 1 izgubljenom loptom za 35 minuta na parketu, a isto vreme u igri proveo je i bek Burga Danilo Anđušić, koji je susret okončao sa 20 poena (6/13 iz igr, 4/5 penali) , 4 skoka i 6 asistencija.\nMarko Luković bio je jedan od najzaslužnijih za preokret u poslednjoj deonici, a ubacio je 10 poena, 9 je dodao plejmejker Nikola Rebić, dok je kapiten Miroslav Raduljica imao 8 poena i 9 skokova.\nU poraženom timu najefikasniji bio je Dušan Mlađamn sa 18 poena (7/13 iz igre), a po 13 dodali su Džonatan Kazadi i Arno Kotur.\nDelovalo je da je Švajcarska na pragu još jednog velikog iznenađenja i pobede nad aktuelnim evropskim i olimpijskim vicešampionom, a naročito kada je na startu poslednje deonice povela sa čak 69:56. Međutim, Srbija je od tada počela da igra dosta smirenije i da traži igru u reketu, gde Švajcarci nisu imali odgovor za Petruševa.\nEvrobasket se održava od prvog do 18. seprembrea 2022. godine, a zemlje-domaćini biće Češka, Gruzija, Italija i Nemačka. Srbija sa prethodnog EP brani srebro jer je još 2017. godine izgubila u finalu od Slovenije.\nEurobasket 2021košarkaška reprezentacija Srbija


Srđan Puhalo: Kraljev gambit nije bio dobar, kakva će biti završnica? | Frontal\nKraljev gambit nije bio dobar, kakva će biti završnica?\nOsnovna karakteristika ovog šahovskog otvaranja je žrtvovanje figure pješaka radi bržeg otvaranja i razvoja figura, a s ciljem postizanja trenutnih napada na protivnika prije nego protivnik uspije razviti svoje figure. U daljnjoj razradi nastoji se, često uz još žrtvovanja figura, doći do matne pozicije.\nTaj prvi pijun je bio Mile Radišić.\nSvjedoci smo da predsjednik SNSD-a Milorad Dodik počinje da žrtvuje sve više figura ne bi li ostavio privid kontrole situacije u ovogodišnjoj predizbornoj partiji šaha. Realno, u ovoj partiji pijuni nisu bitni, oni ionako služe da popune šatore i sale na mitinzima, da histerično viču njegovo ime i frenetično mašu zastavama, da lijepe plakate i ubjeđuju druge na slavama i po kafanama da se mora vjerovati SNSD-u, a ne svojim očima.\nNaravno, u posljednjih nekoliko godina bilo je mnogo smijena i postavljanja, ali to je obavljano rutinski i bez velike pompe, pa nam se činilo da je to želja SNSD-a da osvježi i podmladi ekipu, ali i da pojedine figure jedva čekaju da napuste igru.\nPrvo pravo žrtvovanje imali smo 2013. godine kada je pod pritiskom javnosti ili straha od studenata i njihovih roditelja Dodik morao da žrtvuje konja tj. Rajka Vasića sa pozicije generalnog sekretara SNSD-a.\nTada je drugi konj, rodom iz Drvara, gdje se u Drugom svjetskom ratu desio njemčki padobranski desant kodnog naziva “Konjićev skok” Nikola Špirić, došao do mnogo većeg izražaja sa svojim nebuloznim izjavama o stranim plaćenicima i kraju zapošljavanja po rođačkim i partijskim linijama.\nTopovi - ministar ekonomije Tegeltija i policije Lukač još uvijek nešto improvizuju po paralelama, ali se prostor za njihovo manevrisanje sve više smanjuje jer kako nestaje novca, siva zamjenjuje crno ili bijelo.\nLauferi zaposleni po javnim institucijam (IRB i Agencije za bankarstvo RS) se sve više žrtvuju, da bi se održao tempo partije i da bi se zaštitile ostale jake figure. Naravno, problem nastaje što u laufere ne smiješ imati mnogo povjerenja, jer nikad ne znaš kad i zašto mogu progovoriti.\nKraljicu još niko ne napada jer su potpuno svjesni da njena igra potpuno zavisi od kralja. Ona bjesomučno luta po tabli, bez plana i cilja, u nadi da bi mogla naići na nezaštićenog protivničkog pijuna kojeg će pojesti u slast, uz odobravanje publike.\nSvima se čini da se lagano približava kraj partije u Republici Srpskoj, ne samo što je sve manje figura, već i što vrijeme polako ističe.\nKralj je možda pogriješio kod otvaranja, ali je vrijeme da razmišlja kako će se partija zatvoriti.


Žene u crnom: Zaustaviti kampanju za uvođenje obaveznog vojnog roka u Srbiji\nPredsednica organizacije "Žene u crnom", Staša Zajović\nNevladina organizacija "Žene u crnom" je zatražila da se u Srbiji obustavi "militaristička kampanja" za ponovno uvođenje obaveznog vojnog roka i ocenila da to služi isključivo za "neprestanu predizbornu kampanju" aktuelne vlasti.\n"Režim Aleksandra Vučića konstantno proizvodi tenzije i drži građane u strahu od rata. Najava uvođenja obaveznog vojnog roka, praćena rastućim trošenjem ogromnih budžetskih sredstava za kupovinu naoružanja i stalnim pozivanjem na borbenu gotovost, služe isključivo njegovoj promociji u funkciji permanentne predizborne kampanje", piše u saopštenju.\nTa nevladina organizacija je dodala da je ogroman broj muškaraca u ratovima 1990-ih odbio da, kako se navodi, "bude sveden na topovsko meso" i ocenila da to neće pristati ni danas.\nMinistar odbrane Nebojša Stefanović izjavio je 1. januara da se ozbiljno razmišlja o vraćanju služenja vojnog roka.\nKako je objasnio, redovnim služenjem vojnog roka smanjila bi se potreba za angažovanjem profesionalnih vojnika, ali je priznao i da treba razmišljati gde bi vojnici bili smešteni i kakvu bi obuku imali.\nI predsednik Srbije Aleksandar Vučić je u dva navrata tokom januara govorio o argumentima za i protiv obaveznog vojnog roka. Naveo je da vojni rok, ukoliko ga bude bilo, ne bi trajao godinu dana kao ranije, već 4, 5 ili 6 meseci.


Miloš Jovanović: Potrebno je promeniti i Vučićevu vlast i pogrešnu politiku\nPočetna / Aktivnosti / Aktivnosti širom Srbije / AKTUELNO / Vesti / Vesti u slajderu / Izdvojene vesti / Intervjui / Najnovije vesti / Miloš Jovanović: Potrebno je promeniti i Vučićevu vlast i pogrešnu politiku\nU sklopu nedavno obeleženog jubileja, 25-ogodišnjice postojanja „Demokratske stranke Srbije“ i otvaranja jednog novog poglavlja na podmlađivanju i jačanju stranke, danas je u hotelu „Olimp“ na Zlatiboru održan sastanak predsednika i potpredsednika opštinskih odbora DSS Zlatiborskog okruga. Tema je bila uvid u trenutnu poziciju ove stranke na celokupnom nivou političkog života Srbije i planirane buduće aktivnosti .\nPriprema za beogradske izbore kao i politička platforma podmlađenog i ojačanog DSS-a bila je tema sastanka glavnog odbora DSS-a i predstavnika Zlatiborskog okruga. Osvrćući se na 25-ogodišnje postojanje stranke i propratne uspone i padove, dr Miloš Jovanović, predsednik DSS je rekao da je ponosan na trenutnu situaciju u DSS-u i na ljude sa kojima sarađuje i sa kojima se može uspeti u nameri da se Srbija pokrene u dobrom pravcu oslanjajući se na sopstvene snage a ne na, uslovno rečeno, pomoć Evrope i sveta.\n„DSS kao retko koja stranka ima ljude koji su tu, koji su privrženi ideji DSS-a, odbrani srpskih interesa, interesa srpske države, srpstva u celini, i to je nešto što retko koja stranka ima. Niko nam neće urediti državu ako mi to sami ne uradimo i to je ono što je suštinska politika DSS-a. DSS nikad nije branio interese Brisela, Vašingtona, nego interese Srbije i zato volimo da sebe nazivamo državotvornom strankom, što i jesmo“, izričit je u svojim odgovorima dr Miloš Jovanović.\nO saradnji sa drugim strankama, kao i sa „Zdravom Srbijom“, Jovanović je rekao da je ta saradnja već poslovično dobra i da je komunikacija sa predsednikom stranke „Zdrava Srbija“, Milanom Stamatovićem, nastavljena na obostrano zadovoljstvo. „Stamatović ne menja svoj diskurs i svoj govor“, naglasio je Jovanović.\n„Pogledi su nam skoro istovetni, identični, kako o beogradskim izborima tako i o nekim eventualnim parlamentarnim izborima. Ta saradnja je izvanredna i nastaviće se kako u samoj Čajetini, tako i na nekom širem, nacionalnom nivou. Naravno, tu su nadam se i „Dveri“ koji su politički nama srodna partija i mislim da je to dobar centar okupljanja, da će taj deo političkog spektra da ojača, jer mislim da on ima mnogo veće uporište od glasačkog tela ove zemlje nego što ima ovaj ostatak političke scene koji je većinski. Čini mi se da ova vlast, koliko god to danas delovalo da je jaka, mislim na vlast „Srpske napredne stranke“, da je mnogo krhkija nego što izgleda … Suviše su visoko poleteli, ima tu mnogo kabadahijskog ponašanja, to se po lokalu najviše vidi i to vi ovde na Zlatiboru, u Čajetini znate. Ja to znam po podacima sa terena. Ne može to večno da traje, ali pitanje je: šta posle? Posle treba da se promeni ne samo vlast i ne samo Aleksandar Vučić, nego politika“, rekao je za „Zlatiborpres“ dr Miloš Jovanović.


I PENZIONERI SE POBUNILI "Čuvajte dostojanstvo i ne prodajte svoj glas kako bi neko došao do fotelje i POSLIJE VAS ZABORAVIO" - Srpskainfo\nŠta imaju stare osobe danas, vidite šta su doživjeli, penzije su im minimalne i nemaju od čega živjeti. Na predizbornim skupovima obećavaju im svašta, ali mi ih pozivamo da ne prodaju svoj glas, jer ih se svi sjete samo kada su izbori. Čuvajte dostojanstvo i ne prodajte svoj glas ni za 20, ni za 50, ni za 100 KM kako bi neko došao do fotelje i poslije ih zaboravio – naglasio je povodom Međunarodnog dana starih, Stojan Vuković predsjednik udruženja koje pomaže nekoliko hiljada građana treće životne dobi u cijeloj Srpskoj.\nBanjaluka Dan starihglasIzboriPenzioneriStojan Vuković\nVuković poručio penzionerima: Ne prodajte svoju MUKU I ČAST za 20 KM\nJOŠ JEDAN PRIMJER IZBORNE KRAĐE? Izabrana u Parlament FBiH, a nigdje nije registrovan NJEN I MAMIN GLAS\nOGLASILA SE I MELANIJA TRAMP “Treba prebrojati svaki zakoniti glas”\nJevtić: Očekujemo pobjedu Srpske liste i razne vrste pritisaka


"Idemo u Veronu da ispunimo snove": Nikola Grbić postao prvi srpski trener koji je ušao u finale LŠ - Telegraf.rs\n25/03/21 | 10:01\n"Idemo u Veronu da ispunimo snove": Nikola Grbić postao prvi srpski trener koji je ušao u finale LŠ\nZaksa Kenđezin Kozle će se u završnom okršaju sastati sa Trentinom, 1. maja\nEkipa Zakse Kenđežin Kozle sinoć se nakon spektakularne utakmice i odigranog zlatnog seta protiv Zenita iz Kazanja domogla finala Lige šampiona. Sve to dobija na snazi, ako znamo da je Nikola Grbić postao prvi trener iz Srbije koji će voditi neku ekipu u borbi za trofej ovog takmičenja.\nZaksa je prvi meč u Kazanju dobila rezultatom 3:2, da bi juče na svom terenu bila poražena istim rezultatom, iako je imala dobru poziciju u završnici četvrtog i petog seta. Zbog toga je na kraju morao da odlučuje zlatni set u koji su, reklo bi se, sa većim samopouzdanjem ušli gosti iz Rusije. Međutim, tim Nikole Grbića pokazao je da ih gubitak dva prethodna dela igre nije mnogo uzdrmao.\n- Imali smo četvrti i peti set u svojim rukama. Činilo se da nam je finale tu, ali kako se približavao kraj, rezultat na semaforu je govorio drugačije. Nije bilo lako da se vratimo, ali smo bili fokusirani sve vreme. Dali smo sve od sebe na terenu da pobedimo jedan od najboljih timova na svetu. Na kraju krajeva, Lube i Zenit i jesu ekipe koje su uglavnom igrale finale Lige šampiona – rekao je Grbić posle senzacionalnog uspeha.\nOdlučujući deo igre, Kenđezin Kozle dobio je rezultatom 15:13 i tako nas podsetio na četvrtfinale kada je protiv Lubea ovaj tim takođe slavio u zlatnom setu rezultatom 16:14.\n- Protiv ekipa kakve su Lube i Zenit, nije se lako vratiti u meč kada gubite. Ali moji momci su dokazali još jednom da mogu to da učine, bez obzira na to u kojem smeru se prethodno kretao susret. Imaju tu vatru u sebi da se bore za svaku loptu – dodao je Nikola Grbić.\nKaže da mu je iskustvo igranja u brojnim ekipama i nacionalnom timu sada zlata vredno dok vodi Zaksu ka istorijskom trofeju, koji bi bio prvi za ovaj tim u Ligi šampiona od njenog osnivanja.\n- Sa mojim iskustvom i borbama u brojnim dvoranama, mogu mnogo toga da predvidim. Mogu da pripremim taktiku, da spustim pritisak sa igrača u određenim situacijama, ali ipak su oni na terenu kada se podvuče crta. Imam mnogo respekta zbog toga što se dobro snalaze u teškim situacijama, kada se svašta mota po njihovim glavama. Još jedan težak protivnik je ispred nas, ali idemo u Veronu da ispunimo snove. Biće to prilika da se sretnem sa prijateljima iz Italije – rekao je Grbić.\nZaksa Kenđezin Kozle će se u finalu sastati sa Trentinom, a taj meč biće odigran za nešto više od mesec dana, tačnije 1. maja u Veroni.\nOK Zaksa Kenđezin Kozle


Zimski atletski kamp 2019. – Sportska zajednica Istarske županije\nHome › Uncategorized › Zimski atletski kamp 2019.\nZIMSKI ATLETSKI KAMP – STARA SUŠICA 2019.\nI ove godine Atletski savez Istre organizirao je Zimski atletski kamp za naše najmlađe atletičare, za djecu do 10 godina.\nNajbrojniji su bili članovi AK Medulin i AK Maximvs Poreč, te članovi AK Albona Labin, a po prvi puta sudjeluju i članovi najmlađeg Istarskog atletskog kluba AK Vodnjan.\n‹ Druga emisija “Sport u Istarskoj županiji”\nDan Istarskog Sporta ›


Kako je saopštio Auto-moto savez Srbije, ovakvo vreme u kombinaciji sa pojačanim saobraćajem donosi česte zastoje, vanredne prekide i usporenu vožnju.\nPrema poslednjim informacijama dobijenih od Javnog preduzeća "Putevi Srbije" nema zadržavanja na naplatnim stanicama. Prema podacima Uprave granične policije, na putničkim terminalima naših graničnim prelazima, zadržavanja su do 30 minuta.\nNa teretnim terminalima sa Mađarskom se na izlazu iz Srbije na prelazu "Horgoš" čeka se oko 90, a na "Kelebiji" 60 minuta. Sa Hrvatskom, vozači ove kategorije vozila na prelazu "Batrovci" čekaju na izlazu iz naše zemlje oko 60 minuta.


Beogradski sajam knjiga 2017. - Борча Инфо\nНасловна Београд Beogradski sajam knjiga 2017.\nNajznačajnija i najprestižnija književna manifestacija u jugoistočnoj Evropi, jedan od najvećih sajmova u Evropi, 62. Međunarodni beogradski sajam knjiga, traje od 22. do 29. oktobra na Beogradskom sajmu uz učešće više od 450 domaćih i inostranih izlagača.\nDoprinos Beogradskog sajma knjiga književnom stvaralaštvu, obrazovanju, ugledu Srbije u svetu, promociji domaće književnosti, kulturnoj razmeni sa inostranstvom, pokretanju aktuelnih književnih i društvenih pitanja – ogroman je i neosporan.\n62. Međunarodni beogradski sajam knjiga održav se u halama 1, 1A, 2A, 2C i 4. Tradicionalno će učestvovati najznačajniji domaći, kao i brojni inostrani izdavači i pisci. Premijerno će biti predstavljena književna izdanja, a svi zainteresovani posetioci moći će da prisustvuju brojnim tribinama, predavanjima i diskusijama o književnosti, izdavaštvu i aktuelnom društvenom trenutku. Kao i svake godine, učesnici manifestacije prisustvovaće obeležavanju značajnih jubileja.\nПретходни текстSvaka čast! Uspešno završena akcija čišćenja stajališta\nСледећи текстBeogradski Jazz festival 2017.


Kari vodio Voriorse do pobede, 14 poena Teodosića, Bogdanović samo četiri - SPORTSKI ŽURNAL\nKari vodio Voriorse do pobede, 14 poena Teodosića, Bogdanović samo četiri\n23 februar, 2018 1\nKošarkaši Golden Stejta pobedili su u noći između četvrtka i petka Los Anđeles kliperse na svom terenu sa 134:127\nŠampione NBA lige je do pobede vodio Stef Kari koji je ubacio 44 poena uz deset asistencija i šest skokova. NJega je najbolje pratio Kevin Durent sa 24, dok je Klej Tompson ubacio 19 poena.\nU redovima Klipersa najefikasniji je bio Tobajas Haris sa 22 poena, Lu Vilijams je dodao poen manje, dok su po 15 poena postigli Danilo Galinari i Montrezl Harel.\nSrpski plejmejker Miloš Teodosić za 28 minuta u igri postigao 14 poena, uz po jedan skok i ukradenu loptu i dve asistencije. Boban Marjanović je u igri bio samo minut i nije se upisao u strelce.\nVoriorsima je ovo bila 45. poena od početka sezone, dok su Klipersi upisali 27. poraz.\nKošarkaši Oklahome slavili su protiv Sakramenta sa 110:107. Pobedu Oklahomi doneo je Rasel Vestbruk trojkom uz zvuk sirene. On je utakmicu završio sa 17 poena, dok je najefikasniji u pobedničkom timu bio Pol Džordž sa 26 poena. Na drugoj strani, Zek Rendolf se istakao sa 29 poena.\nSrpski reprezentativac Bogdan Bogdanović je na terenu proveo 17 minuta i za to vreme je postigao samo četiri poena, uz dve asistencije, ali i pet izgubljenih lopti.\nKošarkaši Vašingtona slavili su u gostima protiv Klivlenda sa 110:103. Vašington su do 34. pobede u sezoni vodili Bredli Bil sa 18, odnosno Keli Obre junior i Tomaš Satoranski sa po 17 postignutih poena. U redovima Kavalirsa najbolji je bio Lebron Džejms sa 32 poena.\nKošarkaši Filadelfije pobedili su na gostovanju ekipu Čikaga sa 116:115. Ben Simons je ubacio 32 poena, uključujući i odlučujuća dva slobodna bacanja 5,6 sekundi pre kraja meča. Simonsa je najbolje pratio Džoel Embid sa 30 poena i 13 skokova.\nU poraženom timu najefikasniji je bio Bobi Portis sa 38 poena, što je njegov rekord karijere.\nU preostala dva meča igrana prošle noći, košarkaši Šarlota su na svom terenu bili bolji od Bruklina sa 111:96, dok je NJujork pobedio Orlando u gostima sa 120:113.\nkiza · 23 februar, 2018 11:31\nMislim da će pre Bogdan od Miloša pokazati da je bolji revolveraš od Karija. Koliko sledeće sezone. Ipak kroz njihovu zemlju ne protiče morava.


Zara Home kampanje su uvek predivne - evo šta sve stoji iza stvaranja jedne | Buro 24/7\n25.9.19. 17.00 2019-09-25T17:00:11+02:00\nU dizajn svetu, nove Zara Home kampanje dočekuju se sa istim uzbuđenjem kao u muzičkom svetu novi singl Beyoncé. Svaka kampanja je između nekog predivnog sna iz koga se nikada ne bismo probudili i stvarnih scena kakve biste mogli da (uz malo igre stajlinga) zamislite u svom domu. Ono što je još posebno za ovu kompaniju jeste činjenica da se za mesta snimanja biraju stanovi i kuće u kojima ljudi zaista žive, a u koje zatim ulazi tim stilista i čini da sve deluje mrvicu čarobnije. Lako je zaljubiti se u letnje fotografije uslikane u kućama na liticama grčkih ostrva, ili u srcu Toskane, ali ipak moramo da priznamo da smo očarani i aktuelnom kampanjom A Life of Simplicity koja je slikana u Kopenhagenu i odlikuju je smirenost, minimalizam i mrva nostalgije.\nIza stajlinga stoji Colin King, mladi enterijerista, čija fan baza na Instagramu polako raste - poređenja radi, početkom godine je imao nešto preko deset hiljada pratilaca, a danas ih ima skoro 37 hiljada. On je imao sreće da ga je na toj mreži primetila producentkinja koja mu je poslala poruku i predložila mu da osmisli set (pa posle ne proveravajte other sekciju poruka na Instagramu). Na početku je mislio da se radi o šali, ali ubrzo se uverio da je dobio zvaničan poziv koji se ne odbija.\nKampanja je fotografisana u stanu norveške arhitektkinje Danielle Siggerud koja od 2016. godine ima biro u Kopenhagenu. Ideja kampanje je vrlo jednostavna: da potencijalnim kupcima predstavi nešto što još uvek ni ne znaju da žele. “Potrebno je u praksi pokazati kako da se koriste detalji u sopstvenom domu, uz nameštaj koji Zara možda ne prodaje. Ljudi treba da pomisle - oh, pa imam slične stvari, mogla bih tako da ih iskombinujem”, objašnjava King.\nColin je zajedno sa dizajnerkom Rossie Seabrook i internacionalnim timom kreativaca imao samo četiri dana da obavi sve pripreme za snimanje. Kao inspiraciju su koristili fotografije radova belgijskog arhitekte Vincent Van Duysona i dizajnera Axela Vervoordta, a kao protivtežu predmetima iz nove kolekcije suprostavili su vintage komade koje su pronašli na licu mesta u Kopenhagenu. Ukupno su potrošili oko 15.000 evra na nameštaj koji se pojavio na slikama, a čak 70% od toga bilo je iznajmljeno (pre svega, večni skandinavske klasici iz ponuda radnji kao što su Jeanneret, Poulsen i Fritz Hansen).\nFotografisanje su završili u toku samo jednog užurbanog vikenda u julu, ali po rezultatima kampanje to nikada ne biste rekli, slike su umirujuće, nežne i prizivaju harmoniju, odmor i prepuštanje prvim jesenjim danima. Isprobajte se i vi u ulozi dekoratera, jer upravo vas ovi komadi već čekaju u Zara Home radnji.


Foto: N.N. | Maloljetnica se poslije nastave nije vratila kući\nSanja Čakarević 17.10.2019 16:25\nTelefon maloljetnice je od srijede isključen, a do zaključenja ovog teksta "Nezavisnih" potraga za maloljetnicom još je trajala.\nAlmasina tetka Mejra kaže da se dešavalo ranije da njena sestričina ode od kuće, ali se brzo vraćala.\n"Bilo je nakratko, ali se vrati, dođe. Nije nikada bilo ovako nešto, da se ne pojavi juče od 12 sati. Zabrinuta sam, nisam ni spavala. Nije ni iz škole bježala, stalno provjeravam", kaže Mejra.\n"Nije to, dozvolili smo joj da momak dođe kući, da sjedi, bude koliko hoće. To me sada najviše zabrinjava jer nije imala razloga bježati s njim. On je sada u nedjelju otišao za Sloveniju, ali bio je ovdje. Prvo je bio ovdje kod nje u subotu čitav dan, i u nedelju je otišao", priča Mejra.\n"Njena majka je umrla 2008, ona mene zove mama, ali zna sve. Sa ocem se nije čula bog te pitao od kada. Ko zna da li je živ", kazala je Mejra.\nDoboj Almasa Asanov


Narodni poslanik Sonja Karadžić-Jovičević Ministarstvu prosvjete i kulture | NSRS\nNarodni poslanik Sonja Karadžić-Jovičević Ministarstvu prosvjete i kulture\nZašto Vlada ne zaustavi provedbu Zakona o kolektivnom ostvarivanju autorskog prava i srodnih prava na nivou BiH i ne donese isti zakon na nivou Republike Srpske?\nU ovom trenutku Udruženje građana AMUS iz Sarajeva izvlači novac čija se dalja sudbina ne zna, a nepravilnosti je uočio i Institut za intelektualnu svojinu BiH. Ne postoje prepreke da Republika Srpska donese svoj zakon i najmanje 30% dobiti od organizacije ovog tipa bude uloženo u projekte u Republiku Srpsku, uz zapošljavanje naših kadrova i dalji razvoj kulture.\nDatum: 29.04.2015. godine\nNarodni poslanik Sonja Karadžić-Jovičević je na 3. sjednici Narodne skupštine Republike Srpske, održanoj dana, 15. aprila 2015. godine, postavila sljedeće poslaničko pitanje:\n„Zašto Vlada ne zaustavi provedbu Zakona o kolektivnom ostvarivanju autorskog prava i srodnih prava na nivou Bosne i Hercegovine i ne donese isti zakon na nivou Republike Srpske“?\n„U ovom trenutku Udruženje građana AMUS iz Sarajeva izvlači novac čija se dalja sudbina ne zna, a nepravilnosti je uočio Institut za intelektualnu svojinu Bosne i Hercegovine. Ne postoje prepreke da Republika Srpska donese svoj zakon i najmanje 30% dobiti od organizacije ovog tipa bude uloženo u projekte u Republici Srpskoj, uz zapošljavanje naših kadrova i dalji razvoj kulture“.\n„Narodni poslanik Sonja Karadžić-Jovičević“\nMinistarstvo nauke i kulture Republike Srpske (naziv ministarstva iz 2000. godine), je još 2000. godine pripremilo donošenje Zakona o autorskom i srodnim pravima Republike Srpske, kako bi uredilo obavljanje i poštivanje jedne od najvažnih oblasti u Republici Srpskoj, na koji je Vlada Republike Srpske dala pozitivno mišljenje i u formi Nacrta pripremila i dostavila Narodnu skupštinu Republike Srpske na raspravu i usvajanje.\nDan prije zakazane sjednice Narodne skupštine Republike Srpske Ministarstvu nauke i kulture Republike Srpske, putem faksa, stigao je dopis iz Kancelarije visokog predstavnika za Bosnu i Hercegovinu, sa potpisom Volfganga Petriča, kojim obavještava Ministarstvo nauke i kulture Republike Srpske da stavlja „veto“, zabranu Republici Srpskoj na donošenje navedenog zakona, s ciljem da se Zakon o autorskom i srodnim pravima mora donijeti na nivou Bosne i Hercegovine. Isti dopis tada je sigurno dostavljen Vladi Republike Srpske i Narodnoj skupštini Republike Srpske.\nVisoki predstavnik za Bosnu i Hercegovinu Volfgang Petrič, 2001. godine nalaže Vladi Republike Srpske formiranje zajedničke komisije koja će pripremiti donošenje navedenog zakona na nivou Bosne i Hercegovine. 2002. godine donesen je Zakon o autorskom i srodnim pravima na nivou Bosne i Hercegovine („Službeni glasnik Bosne i Hercegovine“, br. 7/02).\nMinistarstvo nauke i kulture, a od 2003. godine, Ministarstvo prosvjete i kulture Republike Srpske je svih proteklih godina imalo primjedbe i ukazivalo na nepravilnosti u sprovođenju i primjeni Zakona o autorskom i srodnim pravima Bosne i Hercegovine i podzakonskih akata, kao i zlupotrebu i samovolju pojedinih institucija, agencija i pojedinaca, sa sjedištem u Federaciji Bosne i Hercegovine.\nU prilog tome govori i činjenica da su Kancelarija za rad poslanika i delegata iz Republike Srpske u Parlamentarnoj skupštini Bosne i Hercegovine i Kabinet predsjedavajućeg Doma naroda Parlamentarne skupštine Bosne i Hercegovine, u to vrijeme gospodina Ognjena Tadića, marta mjeseca 2013. godine, dostavili dopis Vladi Republike Srpske u kojem traže mišljenje resornih ministarstava i upravnih organizacija Republike Srpske na Informaciju/izvještaj o funkcionisanju sistema ostvarivanja autorskih i srodnih prava u Bosne i Hercegovine za 2011. godinu, koju je Institut za intelektualnu svojinu Bosne i Hercegovine, sa sjedištem u Mostaru, uputio u parlamentarnu proceduru Parlamentarne skupštine Bosne i Hercegovine, na koju smo kao resorno ministarstvo dali sljedeće mišljenje:\n„Kako je Institut za intelektualnu svojinu Bosne i Hercegovine dostavio Informaciju/izvještaj o funkcionisanju sistema ostvarivanja autorskih i srodnih prava u Bosni i Hercegovini za 2011. godinu, u formi narativnog izvještaja, bez eksplicitnog finansijskog izvještaja i preuzimanja odgovornosti za isti, Ministarstvo prosvjete i kulture Republike Srpske cijeni da se radi o veoma ozbiljnoj i kompleksnoj pravnoj stvari koja je veoma važna za Republiku Srpsku, a mišljenje traži sveobuhvatnu analizu donošenja Zakona o kolektivnom ostvarivanju autorskog i srodnih prava Bosne i Hercegovine („Službeni glasnik Bosne i Hercegovine“, br. 63/10), zakonski osnov za donošenje podzakonskih akata, pravilnika, kojima se uređuje i sprovodi jedan od najvažnijih zakona u zemljama Evrope, kao i mišljenje na izvještaj Instituta za intelektualnu svojinu Bosne i Hercegovine za funkcionisanje sistema kolektivnog ostvarivanja autorskih i srodnih prava u Bosni i Hercegovini. Stoga, predlažemo da Ministarstvo za ekonomske odnose i koordinaciju Republike Srpske predloži Vladi Republike Srpske imenovanje radne grupe za analizu i mišljenje na Zakon o kolektivnom ostvarivanju autorskih i srodnih prava Bosne i Hercegovine, kao i o funkcionisanju sistema ostvarivanja autorskih i srodnih prava u Bosni i Hercegovine, koju bi činili po jedan predstavnik, imenovan od strane Ministarstva prosvjete i kulture, Ministarstva nauke i tehnologije, Ministarstvo pravde, Ministarstva privrede, energetike i razvoja, Ministarstva finansija, Poreske uprave, Sekretarijata za zakonodavstvo i Privredne komore, Republike Srpske“.\nVlada Republike Srpske je na osnovu Informacije Ministarstva prosvjete i kulture Republike Srpske donijela Zaključak, br. 04/1-012-2-914/13 od 18.04. godine, o formiranju Radne grupe, čiji su članovi predstavnici navedenih institucija, koja će izvršiti analizu Izvještaja o funkcionisanju sistema kolektivnog ostvarivanja autorskih i srodnih prava u Bosni i Hercegovini za 2011. godinu, Zakona o autorskom i srodnim pravima Bosne i Hercegovine, Zakona o kolektivnom ostvarivanju autorskog i srodnih prava Bosne i Hercegovine, kao i podzakonskih akata koji se odnose na navedene zakone u pogledu prenosa nadležnosti sa nivoa Republike Srpske na nivo Bosne i Hercegovine.\nMinistarstvo prosvjete i kulture Republike Srpske dostavilo je Informaciju/mišljenje i Zaključak Vlade Republike Srpske i Ministarstvu civilnih poslova Bosne i Hercegovine.


Tragedija u Gani / Autobus sa mladim fudbalerima sletio u rijeku, najmanje osam poginulih – Haber.ba\nNesreća u Gani - Twitter\nFudbalski savez Gane (GFA) saopštio je tužnu vijest o strašnoj saobraćajnoj nesreći koja se desila blizu Kumasija, u Ašanti Regionu. Autobus koji je prevozio djecu, mlade fudbalere, na registraciju za novu sezonu, survao se u rijeku i tom prilikom je najmanje osmero njih poginulo.\nŠestoro njih poginulo je na licu mjesta, četvero je u kritičnom stanju prevezeno u bolnicu, gdje su nedugo po prijemu dvojica dječaka izgubila bitku za život, piše “Fokus“.\nTeme:autobus, fudbaleri, Gana, nesreća, pogibija


Ako niste vešti u sređivanju pubičnih dlaka, pustite ih - Smedia\n17.08.2017 | 10:22\nNova studija je pokazala da su povrede pubične regije tokom uređivanja češće nego što mislite.\nPosekotine, opekotine i infekcije javljaju se u četvrtini slučajeva, pokazala je studija koja je obuhvatila više od 7.500 Amerikanaca.\n“U drugom ispitivanju otkrili smo da je tri odsto svih odraslih osoba koje su se obratile lekaru zbog povrede urinarnog trakta, tu povredu zadobilo tokom uređivanja pubične regije”, rekao je vođa istraživanja dr Bendžamin Brejer, profesor urologije i epidemiologije Kalifornijskog univerziteta u San Francisku.\nNajčešća povreda su posekotine (61 odsto), zatim opekotine (23 odsto) i ojedi (12 odsto).\nMuškarci su najčešće povređivali skrotum (67 odsto), penis (35 odsto) i pubični deo (29 odsto), a žene pubični deo (51 odsto), unutrašnji deo butina (45 odsto), vaginu (43 odsto) i perineum, odnosno...


Asus X540MA-GQ064 (Intel N4000, 4GB, 500GB) laptop cena, cene Srbija, prodaja Beograd Novi Sad Niš\nAsus X540MA-GQ064 (Intel N4000, 4GB, 500GB) laptop cene\nASUS X540MA-GQ064, 15,6 LED (1366x768), Intel Celeron N4000 1,1GHz, 4GB, 500GB HDD, Intel HD Graphics, noOS, black gold\nHP Stream 14-ds0000na AMD A4-9120e 4GB 64GB eMMC Win 10 Home 8RQ79EA laptop\ncena od 30.040,00 din\ncena od 34.716,15 din\nEPonuda nije internet prodavnica već Vam omogućava da brzo i lako nađete Asus X540MA-GQ064 (Intel N4000, 4GB, 500GB) laptop po najjeftinijoj ceni. Naš cilj je da kupci budu što bolje informisani o ponudi Asus laptop X540MA-GQ064 (Intel N4000, 4GB, 500GB) na tržištu Srbije. Vrlo lako nalazite željeni proizvod za kategoriju Laptopovi cene, ne morate da lutate od sajta do sajta za Asus Laptopovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Asus X540MA-GQ064 (Intel N4000, 4GB, 500GB) laptop sa PRODAVCEM. EPonuda ne može da garantuje potpunu tačnost specifikacije i slika za Asus X540MA-GQ064 (Intel N4000, 4GB, 500GB) laptop. Pre kupovine, podatke za Asus laptop X540MA-GQ064 (Intel N4000, 4GB, 500GB) proverite na sajtu PROIZVOĐAČA.


Tajnom vatrogasnom akcijom spaseno drevno australijsko drveće | Novosadski informativni portal 021\nTajnom vatrogasnom akcijom spaseno drevno australijsko drveće\nTajnom operacijom specijalnih vatrogasnih jedinica u poslednji čas je pred naletom požara spasen poslednji lug volemije (australijskog stribora), praistorijske vrste drveća koje još nazivaju i živim fosilima.\nInfo 16.01.2020. | 22:27\nManje od 200 stabala australijskog stribora još uvek živi u svetu, skrivenih duboko u planinama severno od Sidneja, čija je okolina pogođena razronim požarima koji pustoše Australiju već mesecima.\nMel Kin, ministar zaštite životne sredine Novog Južnog Velsa, operaciju je nazvao "neviđenom operacijom zaštite životne sredine". Za stribore, među kojima su neki stariji od 200 miliona godina, što znači da su stariji od dinosaurusa, verovalo se da su izumrli, sve do slučajnog otkrića ovog luga u sklopu nacionalnog parka Blu mauntin 1994. godine.


STEFAN HAFNER NA 24 SATA ELEGANCIJE - Lux Life luksuzni portal: Moda, Stil, Trendovi, Kolekcije 2014...\nStefan Hafner je započeo svoj put kreatora nakita u Bolonji 1967 godine, kada su se spojila dva aspekta njegovog Italijansko-Švajcarskog porekla i to preciznost koju poseduju švajcarski časovničari i Italijanska kreativnost. Gospodin Hafner je od samog početka, usmeravao svoj osećaja za umetnost i lepotu, željom da prihvati izazov i usudi se da pretvori kreativnu fantaziju u realnost.\nStalno putuje po svetu, ne razdvajajući se od svojih dizajnera, koji ispunjavaju želje dama iz kraljevskih porodica.\nStefan Hafner je poznat među važnom internacionalnom klijentelom koja ga ceni zbog sofisticiranih komada nakita koji odražavaju svu lepotu dragog kamenja.\nZbog svoje neverovatne želje da uvek bude korak ispred vizije same kompanije, njegove kreacije su dobile najvažnije nagrade iz domena juvelirstva. Iz njegovog nakita proizilazi ta radost života koja se oseća u njegovom radu sa ljubavlju i pažnjom.\nPROČITAJTE SLEDEĆI TEKST: ELITNI KOMPLEKS - DUKLEY GARDENS


Sudija Miodrag Majić: Svako ko ima nameru da ubije, nije ga briga da li će dobiti 12 ili 15 godina zatvora! | Vestinet.rs\nPočetna AKTUELNO\tSudija Miodrag Majić: Svako ko ima nameru da ubije, nije ga briga da li će dobiti 12 ili 15 godina zatvora!\nSudija Miodrag Majić: Svako ko ima nameru da ubije, nije ga briga da li će dobiti 12 ili 15 godina zatvora!\nNedvosmisleno je dokazano da pooštravanje kaznene politike ne utiče na smanjenje broja krivičnih dela, rekao je povodom najavljenog povećanja kaznenih mera, uključujući i uvođenje doživotnog zatvora, sudija Miodrag Majić.\nTo je u praksi dokazano i kod nas, pošto ovo nije prvi put da predstavnici izvšne vlasti posežu za ovim rešenjem. I kao što ni tada nije došlo do smanjenja stope kriminala, tako se to ni ovoga puta to neće dogoditi, kaže za Danas Miodrag Majić, sudija Apelacionog suda u Beogradu i predsednik UO Centra za pravosudna istražvanja.\nNaprosto, dodaje Majić, na kriminalce koji sa umišljajem krše zakon, ne utiče previše predviđena maksimalna zatvorska kazna.\n„To da li se za delo koje čine maksimalno dobija 12 ili 15 godina neće biti od značaja za te ljude. Ono što dokazano preventivno deluje i smanjuje stopu kriminala to je efikasan pravosudni sistem.\nDakle, ako neko zna da neće moći nekažnjeno da počini neko krivično delo i da će brzo da bude uhapšen i procesuiran, onda su mnogo manje šanse da će se odlučiti za izvršenje tog dela“, kaže Majić i ističe da je od uspostavljanja efikasnog sistema vlastima mnogo lakše da „jednim potezom pera“ pooštre kazne.\nMeđutim, dodaje on, nisu predložene izmene visine kazni ono što zabrinjava u predsednikovom nastupu na konferenciji za medije.\nMnogo značajnijim, po Majićevim rečima, mogu da se pokažu predlozi o vremenskom oročenju sudskih postupaka i obavezi da se u povratnicima izriču znatno više kazne.\n„To bi bile tektonske promene, kako u krivično-procesnom, tako i u krivično-materijalnom pravu. Sve te izmene bi zahtevale opsežnu analizu stručnjaka i dug vremenski period“, ističe Majić uz opasku da bi trebalo sačekati da se vidi kako će izgledati predlog ovih najavljenih izmena.\nOn dodaje, da je kao i kod Ustavnih amandmana, i kod ovih izmena nepoznat njen autor, napominjući da je jedino Vrhovni kasacioni sud nadležan za analizu izrečenih krivičnih sankcija.\nPrema Majićevim rečima, aktuelna vlast nipošto nije originalna u svojoj nameri pošto, kako navodi, malo je izvršnih vlasti koje nisu posezale za oštrijim kaznenim merama.\n„Setite se samo Snežane Malović (ministarka pravde u Vladi Mirka Cvetkovića) koja je isto to radila neposredno pred reformu pravosuđa. I tada su povećavane kazne za drogu i razbojništva, a danas imamo nikad više droge i razbojništava“, naglašava Majić.\nGovoreći o mogućnosti uvođenja doživotne kazne zatvora, koju je takođe predsednik najavio, Majić ističe da bi voleo da vidi analizu na osnovu koje je ta odluka donesena.\n„Kako može da se dođe do zaključka da kazna zatvora od 40 godina nije efikasna kada niko još nije ni izdržao tu kaznu do kraja.\nUostalom, ne može ta kazna tek tako da se ubaci u pravni sistem.\nProsto, vi ne možete da, primera radi, uvedete doživotnu kaznu zatvora za ubistvo deteta, a ne za, recimo, krivično delo genocida ili ratnog zločina“, naglašava on.\nTakođe, dodaje on, ako doživotna kazna podrazumeva odsustvo mogućnosti pomilovanja, kako predlaže Fondacija Igora Jurića, onda ćemo se momentalno po izmeni zakona suočiti sa posledicama iz Evrope.\n„Evropski sud za ljudska prava doživotnu kaznu bez mogućnosti pomilovanja vidi kao nehumanu kaznu i svakako da ćemo imati problema tim povodom“, ističe Majić.\nsudija Miodrag Majić\nOBRADOVIĆ PISAO PREDSEDNIKU RUSIJE: „Vučić će dа zloupotrebi Vаš dolаzаk i pozitivnа osećаnjа većine grаđаnа Srbije premа Vаmа i Rusiji“!\nMILENA IVANOVIĆ ŠOKIRALA SRBIJU IZJAVOM: Oliver nije dobijao direktne pretnje, nije se osećao nebezbednim! – VIDEO\nPucnjava na granici: Ranjena tri ruska vojnika!\nŠta je pokazalo istraživanje u Crnoj Gori o odnosu prema Srbima\nDušan Kovačević: Obostrano priznanje Srbije i Kosova nije predlog, to je ultimatum\nTRAMP: SPREMNI SMO ZA NAPAD NA IRAN!\nNovak Đoković zabrinuo fanove: Povreda ramena je ozbiljna, ne znam kada ću se vratiti\nMEDIJI O OVOME ĆUTE: Da li je ovim činom, Republici Srpskoj objavljen rat!?


Neizlečiva "sistemska greška" u nastojanju Tesle da ostvari autonomiju nivoa 5 (VIDEO) - Vrele gume\nfeb. 28, 2021 u 11:51 am\n28 februara, 2021 1 komentarAutopilotElon MuskFSD TeslaFull Self-DrivingTesla\nMnogo toga je na papiru, kako onom virtuelnom tako i pravom, napisano u vezi s Tesla Motorsom i pripadnicima njegove zajednice, koji sve više poprimaju fanatizam svojstven „tifozima“ Alfe Romeo. Međutim, dok kod Alfe osnovu čini bogato nasleđe, s Teslom je sasvim drugačiji slučaj.\nTeslini obožavaoci i pristalice su formirali u međuvremenu svojevrstan kult, a neki kažu da je glavni razlog tome – ispunjavanje obećanja. Međutim, postoje neka „obećanja“ koja za sada bolje da ostanu neispunjena.\nIlon Mask je, što se njegovih fanova tiče (kao i Teslinih investitora), gotovo nepogrešiv, a šta mi mislimo o njemu, možete pročitati OVDE. Naravno da je Južnoafrikanac daleko od nepogrešivog, ali za sada sve što „zabrlja“ može da se ispravi ili jednostavno previdi.\nMeđutim, postoji jedna pojava koja je pomalo „paranormalna“, a tiče se slepog poverenja koje vozači Teslinih automobila gaje prema svojim „bela tehnika“ ljubimcima.\nMask zna da mora neprestano da „prodaje maglu“ dok u isto vreme pokušava da ostvaruje profit, a jedna od njegovih „klimavih“ priča se tiče insistiranja na nivou 5 autonomne vožnje i sugerisanja da je on tu, „odmah iza ćoška“. Naime, Mask je odlučio učini „Full Self-Driving Beta“ (FSD) ažuriranje dostupnim za javno testiranje, što je izazvalo brojne kontroverze, debate i ono što je njemu najvažnije – pažnju medija. Mask smatra da je potpuna autonomija nadohvat ruke, s čime se naravno ne bismo složili, ujedno želeći da Tesla ovlada ovom tehnologijom pre svih ostalih. Naravno, ova težnja je za svaku pohvalu, možda i ostvariva, ko zna, ali ono što Mask želi je da cilj postigne preskačući i zaobilazeći prepreke, i to uz pomoć Tesline zajednice i ukazivanja potpunog poverenja vozačima. Da li je to ispravan put?\nIpak, činjenica je da isti ti Teslini vozači često znaju da budu i najveći „idioti“ na putevima. I da, ovde se ne radi o generalizaciji i „diskriminaciji“, ovde se radi o obraćanju pažnje na rasprostranjen fenomen kod vozača Tesle, koji prečesto znaju da budu potpuno neodgovorni za volanom, u potpunost svoje poverenje pružajući Autopilot sistemu.\nSvi smo čitali članke i gledali viralne klipove u kojima vozači Tesle dremaju, jedu, čitaju knjige, pa čak i obavljaju „hopa cupa“, premeštaju se na zadnja sedišta i slično, dok je angažovan spomenuti Autopilot.\nNajnoviji među klipovima te vrste je kreirao mladić pod imenom Džonaton Koks, koji je naravno aktivan na najvećim društvenim mrežama. On je „premium_hubz“ na TikToku i „Mr. Hub“ na YouTubeu, dok na Instagramu koristi pravo ime. Naravno, u isto vreme je i idiot, baš kao i njegov kolega iz Rusije.\nU novembru prošle godine, postavio je video na TikTok u kojem se pravi važan sa svojim novim Modelom 3, uključujući i famozni Autopilot. Gledaoci su mogli da ga vide kako navodno spava za volanom, drema na zadnjem sedištu i slično, dok se vozilo kreće brzinom preko 100 km/h.\nU dužem klipu postavljenom na YouTube, njegova majka je bila osoba koja ga je snimala kako „spava“?! Naravno da je čitava predstava bila unapred isplanirana, a dotični video tek sada dobija na popularnosti zahvaljujući objavama u automobilskoj zajednici, a ono što je u svemu indikativno je da, mada je sve režirano, Džonaton svakako ne obraća pažnju na put i dešavanja u saobraćaju, a o rukama na volanu da ne govorimo.\nKako stvari stoje s pravne tačke gledišta? Tesla je u ovom slučaju zaštićen u slučaju da stvari pođu naopako, jer je vozač taj koji svesno zloupotrebljava tehnologiju, bilo da je reč o Autopilotu ili „punoj autonomnoj vožnji“. Na kraju krajeva, svuda stoji da korisnici treba neprekidno da obraćaju pažnju na put s rukama na volanu, spremni da preuzmu komandu u svakom momentu. Tehnički, kako su u „Partners for Automated Vehicles Education“ (PAVE) istakli u oktobru prošle godine, lansiranjem „pune autonomne vožnje“ (FSD) „sistemi koji zahtevaju nadzor vozača nisu autonomni i ne bi ih trebalo tako nazivati“.\nUkoliko semantiku ostavimo po strani, Tesla se i dalje previše poverenja polaže u svoje kupce. Praktikujući to što praktikuje, kalifornijska kompanija zapravo odbija da uradi ono što su učinili drugi (odgovorni) proizvođači automobila, upravo da bi sprečili da se opisane situacije događaju. Sistem za nadzor vozača koji bi deaktivirao Autopilot i alarmirao vozača u slučaju da ne obraća pažnju na put, nije „svemirska tehnologija“ u današnje vreme. Neverovatno glupe stvari koje se događaju u najnovijem videu (što možete i sami videti dole) jasan je razlog zašto bi to trebalo uraditi. Naravno da Ilon Mask voli svaku vrstu reklame i da se o Tesli neprestano priča, ali da li je ovako nešto ispravno s moralnog aspekta?\nNeki ljudi su idioti i to je postulat. Oni postoje, društvene mreže su nam poslednjih godina pokazale da ih ima mnogo više nego što smo mislili, i koliko god da je automobil „pametan“, on ne može da izleči njihovu glupost. Neko će reći da su ovakve stvari loša reklama za Teslu, i da bi „idioti“ mogli da unište napore koji se rade u oblasti autonomne vožnje, ali s druge strane, ispada da su u Tesli „pametni“, dok su drugi, koji su odgovorni i teže tome da u saobraćaju zaštite čak i spomenute „idiote“ tehnološki zaostali , ne pružajući im „igračku“ u vidu tehnologije za koju svi znamo da je još uvek nepouzdana i nedovoljno usavršena, posebno imajući u vidu nerazvijenost povezane infrastrukture, o čemu smo i ranije pisali.\nTagoviAutopilotElon MuskFSD TeslaFull Self-DrivingTesla\n5 marta, 2021 у 20:33\nČovek nije postao najbogatiji na svetu prodajući maglu sigurno…


[es] - Power point i audio\nPower point i audio\n[es] :: Office :: Power point i audio\nPower point i audio 17.12.2012. u 23:44 - pre 94 meseci\nImam jedan .pps fajl koji treba nešto malo da editujem i da zamenim muziku koja se nalazi u tom fajlu. Prezenzacija je malo starija (6 godina) a ja koristim Office 2010.\nProblem nastaje kada pokušam da nađem %$%$$## muziku koju hoću da obrišem da bih ubacio novu muziku. Nigde nema ikonice za audio fajl u prezentaciji. Ne znam šta da radim...\nOK. U međuvremenu sam našao zaobilazno rešenje i ctrl+a i pejstovao sve u novi slajd i napravio novu prezentaciju ali me i dalje nervira ova muzika koju nisam uspeo da nađem. Okačio sam prezentaciju iz koje sam obrisao sve što sam mogao ali muzika se i dalje čuje. Je l' može neko da je otvori i da potraži tu muziku, baš me zanima gde je.\nmuzika je tu negde.rar - 452.73k\nRe: Power point i audio 18.12.2012. u 08:34 - pre 94 meseci\nKad promeniš ekstenziju preznetacije u ppt i otvoriš je u dizajn režimu, pređi na Transitions tab i videćeš gde je muzika\nPrezMuzika.jpg - 6.4k\nRegistrovani: 7 ( nesa986, Panta_, SlobaBgd, Getsbi, Sasa Maletaski, uart, iculibrk )


Politički manevar ili?\nSociolozi i neki od predstavnika nevladinih organizacija ističu da je upadljivo ćutanje javnosti o ovim i sličnim slučajevima veoma zabrinjavajuće. Po njihovim rečima, to upadljivo ćutanje, svedoči o tome da predstavnici političkih elita, ne samo da ne žele, već se deo tih elita otvoreno trudi da male i krhke pomake u procesima prevladavanja nedavne prošlosti marginalizuje i uništi.\nU poslednjih nekoliko meseci formalne organizacije kao što su: "Dveri", "Obraz", "1389" ili "Nomokanon"sprovodili su razne akcije u kojima su veličali optužene za ratne zločine u Hagu, pokušavajući time da pridobiju što više javnost za svoje ideje. Poslednja u nizu takvih akcija jeste ona koju su pre dva dana pokrenuli pripadnici Srpskog nacionalnog pokreta 1389, pod nazivom "Sigurna kuća za Ratka Mladića".\nMiša Vacić, portparol ove organizacije, kaže za RSE da oni ovom akcijom planiraju da odštampaju na hiljade ovakvih znakova za građane kako bi Mladić znao koja kuća je sigurno mesto u kojoj može da se sakrije u slučaju da neko pokuša da ga uhapsi:\n”Sada svako može da bude njegov jatak time što će istaći ovu tablu u svom dvorištu, na svoja kućna vrata.”\nSociološkinja Janja Beč-Nojman, ekspertkinja za pitanja ratnih zločina, kaže za RSE, da ovakvi događaji predstavljaju samo vidljivi deo onoga što je duboko ukopano u jednoj zajednici i što jako dugo vremena traje:\n”Ja to zovem poricanje onoga što se desilo.”\nZa razliku od pokreta 1389, koji okuplja većinom mlade ljude i studente, jedna druga nevladina organizacija koja se, takođe, bavi mladim ljudima, ovakve aktivnosti smatra lošim i opasnim po srbijansko društvo. Tanja Matić iz Inicijative mladih za ljudska prava, kaže za RSE, da je iznenađujuće i strašno jednu humanu ideju, kao što je sigurna kuća, zloupotrebljavati za promovisanje optuženih za najteže ratne zločine:\n”Njihovo veličanje optuženog za najstrašniji zločin nakon Drugog svetskog rata, odnosno genocid u Srebrenici, od strane mladih ljudi upravo je dokaz šta su društveno prihvatljive vrednosti. To je upravo društvo kakvo mi ne želimo jer mladi ljudi moraju da budu nosioci promena, odnosno da otvoreno govore o zločinima iz ratova u bivšoj Jugoslaviji - to jedini način i put da se uspostave nova i zdrava društva i države u regionu.”\nZa Miljenka Deretu, direktora Građanskih inicijativa, ova akcija pokreta 1389 predstavlja osmišljenu akciju koja, kako kaže, ide u dva pravca:\n”Jedno je da se politika koju vodi deo vlade i koja je u kontinuitetu sa prethodnom politikom nastavi, a drugo je da se diskredituju neki pojmovi i neke vrednosti koje je civilno društvo i proces demokratizacije polako uveo u Srbiju. Dakle, pitanje sigurne kuće jeste pitanje žrtava, onih koji trpe nasilje itd. Diskreditacija te ideje jeste zapravo diskreditacija svake aktivnosti građana koja ide paralelno uz neku reformu države. Ja to vidim kao jedan ozbiljan politički manevar u kome se pokušava očuvati ideja da se nasiljem mogu ostvariti neki politički ciljevi i amnestirati svi oni koji su u svemu tome učestvovali, a za koje je ime Ratko Mladić samo paravan.”\nTanja Matić naglašava da sve izraženije prisustvo desničarskih grupa u javnosti navodi na pomisao da to nisu samo pojedinci koji su odlučili da izlepe nekoliko stotina plakata:\n”To je očigledno grupa ljudi koja raste i ima podršku kako u društvu, u parlamentu tako i na univerzitetima.”\nReakcija javnosti na ovakve događaje izostaje jer je potencijal za manipulaciju građana ogroman, ističe Janja Beč-Nojman:\n”Potencijal da se manipulira sa ljudima je toliko strašan da ono što je danas istina sutra je laž - to je ono što je ovde zastrašujuće. Ljudi su toliko navikli da ne misle, toliko su navikli da se ne suprotstavljaju.”\nAli, Miljenka Deretu, ne brine odsustvo rekacije javnosti, njega brine, kako kaže, odsustvo reakcije države:\n”A država, ja mislim, ne samo da ne reaguje nego i podstiče takvu vrstu ponašanja. Država se ponaša blago rečeno neodgovorno - neko iz ubeđenja, a neko iz profiterstva.”\nI upravo zbog odsustva rekacije kako javnosti tako i predstavnika vlasti, liberalna javnost u Srbiji neprestano postavlja pitanje, šta je potrebno učiniti i kako je uopšte moguće prevladati krvavo ratno nasleđe iz ’90. godina. Janja Beč-Nojman odgovara:\n“Ja mislim – leadership.”


Haški tribunal naredio 30 dana nadzora Mladićevih razgovora | Ratni zločini | Al Jazeera Balkans\nZahvaljujući srpskim vlastima i medijima, osuđeni ratni zločinci u Srbiji uživaju status zaslužnih građanaArhiva\nSekretar Mehanizma za krivične sudove u Hagu naredio je u petak da telefonski razgovori generala Ratka Mladića budu nadzirani u sledećih 30 dana, zato što se nekadašnji komandant Vojske Republike Srpske i prvostepeno presuđeni ratni zločinac u petak ujutro bez odobrenja uključio u jutarnji program beogradske televizije Happy.\nNalogom sekretara Olufemi Eliasa upravi pritvora u Sheveningenu nalaže se da preslušaju telefonske razgovore koje je Mladić vodio u proteklih sedam dana, uključujući i uključenje u program beogradske televizije.\nTo je, po sudskom sekretaru, neophodno radi održavanja sigurnosti i reda u pritvoru, a u interesu je sprovođenja pravde.\nPrisluškivanje se ne odnosi na advokate\nSekretar Elias navodi da je obavešten da je Mladić "direktno učestvovao u televizijskoj emisiji (talk show) tako što je, koristeći neprivilegovanu telefonsku liniju u pritvoru, telefonirao svom sinu, koji je učestvovao u emisiji i koji ga je pozvao da govori u njoj".\nMladić se obratio gostima u emisiji presuđenom ratnom zločincu Vojislavu Šešelju i ruskom državljaninu Pavelu Dorohinu, nakon što ga je telefonskim putem pozvao njegov sin Darko, koji je takođe gostovao u toj emisiji.\nPortparolka Mehanizma u Hagu Helena Eggleston za BIRN BiH je prethodno rekla da pritvorenici imaju pravo komunicirati sa članovima porodica, ali da svaki kontakt s medijima mora biti unapred odobren od Sekretarijata ovog suda.\nMladić je na tu presudu uložio žalbu, ali je to učinilo i Haško tužilaštvo, tražeći da on bude proglašen krivim i za genocid u još šest bh. opština.


NYT: Dodikove pretnje moguće sredstvo za izbegavanje istraga o korupciji | Kosova.info\nDom|Najnovije|NYT: Dodikove pretnje moguće sredstvo za izbegavanje istraga o korupciji\nNYT: Dodikove pretnje moguće sredstvo za izbegavanje istraga o korupciji\nBosna i Hercegovina se trenutno suočava sa najvećom krizom od balkanskih ratova zbog pretnji člana BiH Predsedništva Milorada Dodika “rasparčavanjem zemlje”, ali njegova stvarna namera bi mogla biti da izbegne provere navoda o korupciji u Republici Srpskoj, piše Njujork Tajms.\nU članku autora Endrua Higinsa, koji su preneli mediji u BiH, navodi se da je prošle godine BiH Agencija za lekove i medicinska sredstva pregledala kiseonik koji se prodavao bolnicama za lečenje pacijenata od kovida-19 u Republici Srpskoj, te da je otkrila da je kiseonik bio namenjen za upotrebu samo u industrijskim mašinama, a ne za ljude.\n„Ali umesto da pokuša ispraviti situaciju, lider ove regije Milorad Dodik, ratoborni srpski nacionalista, pokušao je razbiti multietničko tkivo bosanske države“, piše Higins.\nPotom navodi Dodikove poteze koji su usledili, počevši od najave da će RS uspostaviti svoju vlastitu agenciju za lekove, pretnje da će se RS povući iz Oružanih snaga BiH, pravosuđa i ostalih institucija, te da je obećao da će ubrzati ono što on naziva „mirnim raspadom“ države.\nU tekstu se navodi da su istražioci u BiH došli do zaključka da je “kompanija koju kontroliše jedan od bliskih političkih saveznika Dodika” isporučivala industrijski kiseonik bolnicama u RS.\n“Neke strane diplomate i protivnički političari vide njegove (Dodikove) secesionističke pretnje prvenstveno kao sredstvo za izbegavanje navoda o korupciji”, navodi Higins.\nOn dodaje da u regiji, gde je “sena rata posvuda, mnogi Bosanci strahuju da je mir u zemlji ugrožen”.\nHigins opisuje BiH kao “šarenilo različitih naroda i religija” podložno konfliktu.\nPrema njegovim rečima, poslednji ratovi na Balkanu su “ostavili oko 140.000 mrtvih ljudi, uvukli ratne avione i vojnike NATO i stvorili jaz između Rusije i Zapada, koji ostaje i danas”.\n“Sada Sjedinjene Države i Evropska unija, kojoj Bosna teži da se pridruži, očajnički žele sprečiti da nova kriza eskalira u sukob ili da stvori vrstu političke nestabilnosti koju bi Rusija mogla iskoristiti. Rusija, koja želi sprečiti ulazak Bosne u blok ili NATO, već je na strani Dodika”, naveo je autor teksta.\nDalje ocenjuje da su u Evropi odgovori na Dodikove provokacije različiti, naglašavajući da, dok Nemačka i Britanija razgovaraju o sankcijama, autoritarni lider Mađarske Viktor Orban daje podršku Dodiku i najavljuje da će staviti veto na svaki potez Evropske unije za uvođenje sankcija.\nHigins navodi da Dodik i veliki broj Srba u RS negira ratne zločine koji su počinili pripadnici srpskog naroda tokom rata u BiH, te da smatraju da su upravo Srbi meta zakona o zabrani negiranja genocida, koji je doneo bivši Visoki predstavnik Valentin Incko.\nIstiče i izjavu predsednika SDS Mirka Šarovića da je donošenje tog zakona “ohrabrilo zaraćene nacionaliste, ojačalo oslabljenu podršku javnosti Dodiku i ohrabrilo ga da se upusti u nepromišljenu avanturu, koja nema šanse za uspeh i ima ogroman potencijal da izazove sukob”.\nAutor teksta Dodika opisuje kao “nekadašnjeg američkog štićenika”, kojeg je administracija Bila Klintona 1998. godine hvalila kao “dašak svežeg vetra”, a koga sada specijalni izaslanik američkog predsedika za Zapadni Balkan Gabrijel Eskobar naziva pretnjom.\nDodik je u oktobru upozorio da će se Srbi u Bosni braniti svojim snagama, ako bude potrebno i da Republika Srpska ima “prijatelje”, navodi autor teksta, dodavši da je Dodik “mislio na Rusiju i Srbiju”.\n“Srbija, međutim, nije pokazala interes da ponovi svoju ulogu iz devedesetih, kada je slala oružje i paravojne bande da podrže članove njihove etničke grupe u Bosni. A koliko Rusija zaista podržava Dodika, nije jasno”, ocenio je Higins.\nPrema njegovim rečima, Kremlj je očigledno oduševljen što vidi Bosnu u neredu, s obzirom na to da su je Sjedinjene Države i Evropa nekada zagovarale kao primer uspešne izgradnje nacije.\n“Putin je godinama upozoravao bivše komunističke zemlje istočne Evrope da su zapadna obećanja o miru i prosperitetu šuplja”, stoji u tekstu.\nHigins postavlja pitanje da li su Dodikove pretnje “stvarne” ili predstavljaju “političko pozorište da se okupi njegova nacionalistička baza uoči izbora u oktobru”.\n“Dodik je u četiri oka, kažu diplomate, nagovestio da je njegov primarni interes držati državne tužioce izvan svog domena, kako bi se eliminisao rizik da se kredibilni izveštaji o neverovatnoj korupciji ikada ozbiljno istraže, uključujući skandal oko industrijskog kiseonika za pacijente s Kovidom”, navodi on.\nNa kraju članka, Higins navodi izjavu Branislava Borenovića, predsednika opozicionog PDP, koji je rekao da “Dodik preživljava od sukoba” i da “mrzi stabilnost, jer onda mora objašnjavati zašto živimo ovako kako živimo”.\nArgentina eliminisala Grčku sa ATP kupa, Švarcman slomio Cicipasa\nSrbija: Mala je ovo zemlja, kolika je izdaja“